open-index/open-wikipedia-markdown huggingface dataset:
ఏలూరు వింత వ్యాధి

ఈ వ్యాధి ఆంధ్రప్రదేశ్ ఏలూరులో 2020 డిసెంబరు 5 నమోదైనది.మరో ఆరువందల మందికి పైగా అనారోగ్యానికిి గురయ్యారు.ముగ్గురు వ్యక్తులు మరణించారు. ఈ వ్యాధికి గల కారణం తెలియదు.

## లక్షణాలు
ఈ వ్యాధి లక్షణాలు మూర్ఛ, తలనొప్పి, వాంతులు, వెన్నునొప్పి, నీరసం, వికారం, ఇతర నాడీ లక్షణాలు ఉన్నాయి.

## ప్రభుత్వ సహాయక చర్యలు
*వింత రోగంతో అస్వస్థతకు గురై ఏలూరు ఆస్పత్రిలో చికిత్స పొందుతున్న బాధితులను ముఖ్యమంత్రి వైయస్ జగన్మోహన్ రెడ్డి, వైద్య ఆరోగ్య శాఖ మంత్రి ఆళ్ల నాని పరామర్శించారు.
*ఏలూరులో 62 వార్డు సచివాలయాల వద్ద మెడికల్‌ క్యాంపులు ఏర్పాటు చేసి ఒక వైద్యుడు, నర్సు, ఆరోగ్య సిబ్బంది, సచివా లయ సిబ్బందిని అందుబాటులో ఉంచారు.
*డిసెంబరు 7 వైద్య ఆరోగ్య శాఖ సిబ్బంది ఇంటింటా సర్వే చేస్తూ వివరాలు సేకరిస్తున్నారు.

## మూలాలు

వర్గం:విపత్తులు
వర్గం:ఏలూరు
హైటెక్ సిటీ మెట్రో స్టేషను

**హైటెక్ సిటీ** మెట్రో స్టేషను, హైదరాబాదులోని హైటెక్ సిటీ ప్రాంతంలో ఉన్న మెట్రో స్టేషను. హైదరాబాద్ మెట్రో నీలిరంగు లైనులో ఉన్న ఈ మెట్రో స్టేషను 2019లో ప్రారంభించబడింది. దీని ఎత్తు 60 అడుగులు (18 మీటర్లు) గా ఉంది. హిటెక్ సిటీ మెట్రో స్టేషన్ నేషనల్ ఇన్స్టిట్యూట్ ఆఫ్ ఫ్యాషన్ టెక్నాలజీ, హైదరాబాదు నెక్స్ట్ గల్లెరియా మాల్ (పివిఆర్ ఐకాన్ మల్టీప్లెక్స్) సమీపంలో ఈ మెట్రో స్టేషను ఉంది. ఎల్ అండ్ టి మెట్రో రైల్ హైదరాబాద్ లిమిటెడ్ అభివృద్ధి చేసిన హైదరాబాదు నెక్స్ట్ గల్లెరియా మాల్ రెండు ఎకరాలలో విస్తరించి (సుమారు 2,00,000 చదరపు అడుగులు లేదా 19,000 చదరపు మీటర్లు) ఉంది.

హైదరాబాదులో అత్యంత రద్దీగా ఉండే మెట్రో స్టేషన్లలో హైటెక్ సిటీ మెట్రో స్టేషను ఒకటి. ఈ స్టేషను నుండి ప్రతిరోజూ సుమారు 42,000మంది ప్రయాణం చేస్తున్నారు. నాగోల్ మెట్రో స్టేషను నుండి ప్రారంభమైన ఈ కారిడార్ రహేజా మైండ్‌స్పేస్ జంక్షన్ (రాయదుర్గం మెట్రో స్టేషను) లోని టెర్మినల్ పాయింట్ వద్ద ముగుస్తుంది.
thumb|right|హైదరాబాదు మెట్రో (హైటెక్ సిటీ సైబర్ టవర్స్ వైపు)

## చరిత్ర
2019, మార్చి 20న ఈ మెట్రో స్టేషను ప్రారంభించబడింది.

## స్టేషను వివరాలు
### నిర్మాణం
హైటెక్ సిటీ ఎలివేటెడ్ మెట్రో స్టేషను హైదరాబాద్ మెట్రో నీలిరంగు లైనులో ఉంది.

### సౌకర్యాలు
స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.

### స్టేషన్ లేఔట్
; **కింది స్థాయి**
: ప్రయాణీకులు తమ వాహనాలను పార్కింగ్ చేసేది. 

; **మొదటి స్థాయి**
: టికెట్ కార్యాలయం లేదా టికెట్ వెండింగ్ యంత్రాలు (టీవీఎంలు) ఇక్కడ ఉంటాయి. దుకాణాలు, శౌచాలయాలు, ఏటిఎంలు, ప్రథమ చికిత్స మొదలైన ఇతర సౌకర్యాలు ఈ ప్రాంతంలో ఉంటాయి.

; **రెండవ స్థాయి**
: ఇది రెండు ప్లాట్‌ఫాంలను కలిగి ఉంటుంది. ఇక్కడి నుండి రైళ్ళు  ప్రయాణికులను తీసుకువెళతాయి.

## మూలాలు

## ఇతర లంకెలు

* హైదరాబాద్ మెట్రో రైల్ లిమిటెడ్ 
* ''అర్బన్ రైల్.'' ''నెట్'' - ప్రపంచంలోని అన్ని మెట్రో వ్యవస్థల వివరణలు, అన్ని స్టేషన్లను చూపించే స్కీమాటిక్ మ్యాప్.

వర్గం:హైదరాబాదు మెట్రో స్టేషన్లు
వర్గం:2019 స్థాపితాలు
లక్డికాపూల్

**లక్డికాపూల్**, తెలంగాణ రాష్ట్ర్ర రాజధాని హైదరాబాదులోని ఒక ప్రాంతం. హైదరాబాదులోని పురాతన శివారు ప్రాంతాలలో ఇది ఒకటి. దీనికి సమీపంలో లక్డికాపూల్ ఎంఎంటిఎస్, రవీంద్ర భారతి, హెచ్‌పి పెట్రోల్ పంప్, టెలిఫోన్ భవన్, కలెక్టర్ కార్యాలయం, సిఐడి కార్యాలయం, గ్లోబల్ హాస్పిటల్స్ ఉన్నాయి.

## పద వివరణ
హిందీ, ఉర్దూ భాషలలో **లక్డికా** అంటే "*చెక్కతో చేసినది*" అని*,* **పూల్** అంటే "*వంతెన*" అని అర్థం. చెక్కతో తయారుచేసిన వంతెన పేరు మీదుగా ఈ ప్రాంతానికి లక్డికాపూల్ అనే పేరు వచ్చింది.

## రవాణా
లక్డికాపూల్ ప్రాంతం రోడ్డు, రైలు మార్గాల ద్వారా ఇతర ప్రాంతాలతో కలుపబడి ఉంది. తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఈ ప్రదేశం నుండి నగరంలోని పలు ప్రాంతాలకు బస్సులు నడుపబడున్నాయి. ఇక్కడ లక్డి కా పూల్ రైల్వే స్టేషను, లక్డికాపూల్ మెట్రో స్టేషను ఉన్నాయి.

## ప్రభుత్వ ఆసుపత్రులు
# నీలోఫర్ ఆసుపత్రి
# పట్టణ ప్రాథమిక ఆరోగ్య కేంద్రం, నీలోఫర్
# పట్టణ ప్రాథమిక ఆరోగ్య కేంద్రం, శాంతి నగర్

## ఇతర వివరాలు
ఈ ప్రాంతం చరిత్రను ఆవిష్కరించేలా హైదరాబాదు మహానగరపాలక సంస్థ ఆధ్వర్యంలో లక్డికాపూల్ కూడలిలో **చెక్క వంతెన** నమూనాను ఏర్పాటు చేయబడింది.

## మూలాలు

వర్గం:హైదరాబాదులోని ప్రాంతాలు
ఏడిద గోపాలరావు

**ఏడిద గోపాలరావు** ఆకాశవాణి ప్రయోక్త. ఆల్ ఇండియా రేడియో తెలుగు వార్తా విభాగంలో తెలుగు న్యూస్ రీడరుగా, రంగస్థల కళాకారునిగా తనకంటూ ఒక ప్రత్యేక స్థానాన్ని ఏర్పరచుకున్న వ్యక్తి. అతను 1966 నుంచి 1996 వరకూ న్యూస్‌ రీడర్‌గా ఆకాశవాణిలో సేవలందించాడు.
## జీవిత విశేషాలు
గోపాలరావు స్వస్థలం పశ్చిమగోదావరి జిల్లా, కొత్తపేట. అతని భార్య సుమలత సాంఘిక సంక్షేమ శాఖ విశ్రాంత ఉద్యోగిని.అతని కుమారుడు శ్యాంరాజా, కుమార్తె మెహర్.

## ఉద్యోగ జీవితం
అతను రేడియో వాఖ్యాతగా మాత్రమే కాకుండా రంగస్థల కళాకారునిగా కూడా తన సేవలనందించాడు. రంగస్థల నటునిగా మహాత్మా గాంధీ వేషం వేసి రంగస్థల గాంధీగా పేరు తెచ్చుకున్నాడు. ‘నేతాజీ’, ‘బాపు చెప్పినమాట’ నాటికల్లోని బాపూజీ పాత్ర అతనికి ప్రత్యేక గుర్తింపు తెచ్చింది. గాంధీ ఏకపాత్రాభినయంలో గోపాలరావు వందకుపైగా ప్రదర్శనలిచ్చాడు. అతనికి సాంస్కృతిక కళకపై ఇష్టం ఎక్కువ. అందువలన ఢిల్లీలో వివిధ తెలుగు సాంస్కృతిక సంఘాలు, సంస్థలకు మధ్య ఒక వారధిగా పనిచేసాడు. ఆ ఇండియాలో ఉద్యోగం చేస్తూనే ప్రజా సేవకు కూడా తన సమయాన్ని కేటాయించేవాడు. తెలుగు రాష్ట్రాల ప్రజలకు ఢిల్లీలో ఏదైనా పని పడితే అలా వచ్చిన వారికి తన ఇంటిలో ఆశ్రయం కల్పించేవాడు. అతను సోషలిస్టు రష్యాలోని మాస్కో రేడియోలోనూ నాలుగేళ్లు పనిచేశాడు. 
12 గంటలపాటు నిర్విరామంగా ఆల్ ఇండియా రేడియోలో వార్తలు చదివి లిమ్కా బుక్ ఆఫ్ రికార్డులకెక్కాడు. రేడియో వాఖ్యాతగా పదవీవిరమణ పొందిన తరువాత హైదరాబాదులో స్థిరపడ్డాడు. అతని రెండవ తమ్ముడు సినిమా నిర్మాత అయిన ఏడిద నాగేశ్వరరావు.అతను కరుణామయుడు సినిమాలో నటించాడు. 
"సరస నవరస సాంస్కృతిక సంస్థ"ను నెలకొల్పి, ఢిల్లీ, హైదరాబాద్‌ నగరాలలో జాతీయ నాటకోత్సవాలను నిర్వహించాడు. తన అనుభవాల సమాహారం ‘అరవై వసంతాల ఏడిద గోపాలరావు’, ‘గోపాలతరంగాలు’ కవితా సంకలనం తదితర పుస్తకాలు రచించాడు. ఉమ్మడి ఆంధ్రప్రదేశ్‌ నంది అవార్డుల స్ర్కీనింగు కమిటీ సభ్యుడిగానూ ఉన్నాడు. చినజీయర్‌ ఎడ్యుకేషనల్‌ ట్రస్ట్‌ ఢిల్లీ కేంద్రానికి గోపాలరావు కొంతకాలం బాధ్యుడిగానూ వ్యవహరించాడు.
అతను 2020 నవంబరు 12న మరణించాడు.

## మూలాలు

వర్గం:రేడియో ప్రముఖులు
వర్గం:2020 మరణాలు
వర్గం:రంగస్థల కళాకారులు
వర్గం:పశ్చిమ గోదావరి జిల్లా ఆకాశవాణి కళాకారులు
ఎం.జి.బి.ఎస్. మెట్రో స్టేషను

**ఎం.జి.బి.ఎస్. మెట్రో స్టేషను**, హైదరాబాదులోని మహాత్మా గాంధీ బస్ స్టేషన్ సమీపంలో ఉన్న మెట్రో స్టేషను. ఇది హైదరాబాద్ మెట్రో ఎరుపురంగు లైనుకు, ఆకుపచ్చరంగు లైనుకు మధ్య ఇంటర్ చేంజ్ మెట్రో స్టేషను. 2,80,000 చదరపు అడుగులు (26,000 చదరపు మీటర్లు)  ఉన్న ఈ ఇంటర్-చేంజ్ మెట్రో స్టేషను ఆసియాలోనే అతిపెద్ద మెట్రో స్టేషన్లలో ఒకటిగా మారింది.

## చరిత్ర
2018, సెప్టెంబరు 24న ఈ మెట్రో స్టేషను ప్రారంభించబడింది.

## స్టేషను వివరాలు

### నిర్మాణం
మెట్టుగూడ ఎలివేటెడ్ మెట్రో స్టేషను హైదరాబాద్ మెట్రో నీలిరంగు లైనులో ఉంది.

### సౌకర్యాలు
అమీర్‌పేట మెట్రో స్టేషను కంటే ఈ మెట్రో స్టేషను పెద్దది. ఇక్కడ ప్రయాణికులు ఎల్.బి. నగర్-మియాపూర్, జెబిఎస్-ఫలక్నుమా మార్గాలకు మారవచ్చు. ఈ మెట్రో స్టేషను 140 మీటర్ల పొడవు, 45 మీటర్ల వెడల్పుతో విస్తరించి ఉంది. కారిడార్- I (మియాపూర్-ఎల్.బి. నగర్) స్టేషనులో మొదటి, రెండవ అంతస్తులలో ఉండగా... కారిడార్- II (జెబిఎస్-ఫలక్నుమా) స్టేషను మూడవ, నాల్గవ అంతస్తులలో ఉంది.

### స్టేషను లేఔట్
; **కింది స్థాయి**
: ప్రయాణీకులు తమ వాహనాలను పార్కింగ్ చేసేది.

; **మొదటి స్థాయి**
: టికెట్ కార్యాలయం లేదా టికెట్ వెండింగ్ యంత్రాలు (టీవీఎంలు) ఇక్కడ ఉంటాయి. దుకాణాలు, శౌచాలయాలు, ఏటిఎంలు, ప్రథమ చికిత్స మొదలైన ఇతర సౌకర్యాలు ఈ ప్రాంతంలో ఉంటాయి.

; **రెండవ స్థాయి**
: ఇది రెండు ప్లాట్‌ఫాంలను కలిగి ఉంటుంది. ఇక్కడి నుండి రైళ్ళు  ప్రయాణికులను తీసుకువెళతాయి.

## మూలాలు

## ఇతర లంకెలు

* హైదరాబాద్ మెట్రో రైల్ లిమిటెడ్ 
* ''అర్బన్ రైల్.'' ''నెట్'' - ప్రపంచంలోని అన్ని మెట్రో వ్యవస్థల వివరణలు, అన్ని స్టేషన్లను చూపించే స్కీమాటిక్ మ్యాప్.
* https://www.ltmetro.com/metro_stations/mg-bus-station/

వర్గం:హైదరాబాదు మెట్రో స్టేషన్లు
వర్గం:2010 స్థాపితాలు
బోగీబీల్ వంతెన

బోగీబీల్ వంతెన భారతదేశంలోనే అత్యంత పొడవైన రైలు-రోడ్డు వంతెన ఈ బోగీబీల్ వంతెనను ప్రధాని నరేంద్ర మోదీ డిసెంబర్ 25న అస్సాంలో డిబ్రూగఢ్ సమీపంలోని బోగీబీల్ వద్ద ప్రారంభించారు.

## చరిత్ర
ఈ వంతెన దీబ్రూగఢ్‌ సమీపాన బ్రహ్మపుత్ర నదిపై దీనిని నిర్మించారు.1985 అస్సాం ఒప్పందంలో భాగంగా  1997 లో భారత ప్రభుత్వం ఈ బోగీబీల్ వంతెనను నిర్మించే ఆమోదించింది. 1997, జనవరి 22న ప్రధాని హెచ్‌డీ దేవెగౌడ వంతెన నిర్మాణానికి శంకుస్థాపన చేశారు. అయితే పనులు మాత్రం అటల్ బిహార్ వాజ్‌పేయి ప్రధానిగా ఉండగా 2002, ఏప్రిల్ 1న ప్రారంభమయ్యాయి.నిర్మాణంలో తీవ్ర జాప్యం కారణంగా అంచనా వ్యయం రూ.3,230.02 కోట్ల నుంచి 85 శాతం పెరిగి రూ. 5,960 కోట్లకు చేరింది.

## నిర్మాణం
ఈ వంతెన బ్రహ్మపుత్ర నదిపై నిర్మించారు. భారతదేశంలోని అతి పొడవైన రైలు కమ్‌ రోడ్డు వంతెన. ఈ వంతెన నిర్మాణంలో 80 వేల టన్నుల స్టీల్‌ ప్లేట్లను ఉపయోగించారు.జాయింట్లు లేకుండా పూర్తిగా వెల్డింగ్‌ చేశారు.వంతెన పైన వాహనాలు వెళ్లడానికి మూడు వరుసల రహదారి, కింద రెండు వరుసల రైల్వే ట్రాక్‌ ఉంటుంది.

## ఇతర వివరాలు
*ఈ వంతెన వల్ల అరుణాచల్‌లోని చైనా సరిహద్దు 
భారత సైన్యాన్ని తరలించడం సులువు సులువుగా ఉంటుంది.అత్యవసర సందర్భాల్లో యుద్ధ విమానాలు దిగేందుకు కూడా అనుకూలంగా వంతెనను నిర్మించారు.
*యూరోపియన్ ప్రమాణాలకు అనుగుణంగా భారతదేశంలో నిర్మితమైన తొలి వంతెన. 
*ఈ వంతెన నిర్మాణం పూర్తి అవడానికి 21 సంవత్సరాలు పట్టింది. ఈ కాలంలోలో భారత దేశ ప్రధానులు నలుగురు మారారు

## మూలాలు

వర్గం:అసోం లోని వంతెనలు
మూసారాంబాగ్

**మూసారాంబాగ్‌** (**మూసా రామ్ బాగ్)**, తెలంగాణలోని హైదరాబాదు నగర పాత శివారు ప్రాంతం. 18వ శతాబ్దంలో నిజాం రాజులకు సేవలందించిన ఫ్రెంచ్ మిలటరీ కమాండర్ మోన్సియూర్ రేమండ్ పేరు మీదుగా ఈ ప్రాంతానికి "మూసా-రామ్-బాగ్" అని పేరు పెట్టబడింది. బాగ్ అంటే ఉద్యానవనం అని అర్థం. ఈ ప్రాంతం ఒకప్పుడు భారీ పచ్చదనంతో నిండివుండేది. ఇక్కడి ఆస్మాన్ ఘర్ ప్యాలెస్ సమీపంలో రేమండ్ సమాధి కూడా ఉంది.

## చరిత్ర
రెండవ అసఫ్ జా, నిజాం అలీ ఖాన్కు మోన్సియూర్ రేమండ్ సన్నిహిత మిత్రుడయ్యాడు. 2వ నిజాం గౌరవం పొందడమేకాకుండా స్థానిక ప్రజల ప్రేమను, నమ్మకాన్ని కూడా రేమండ్‌ సంపాదించుకున్నాడు. ముస్లింలకు, మూసా రహీమ్ గా, హిందువులకు మూసా రామ్ పేరొందాడు.

## వాణిజ్య ప్రాంతం
మూసారాంబాగ్ ప్రాంతంలో నివసించేవారి అవసరాల కొరకు ఇక్కడ అనేక దుకాణాలు ఉన్నాయి. కాపిటల్ (అకా షామ్), బావార్చి వంటి హైదరాబాదీ రెస్టారెంట్లు కూడా ఇక్కడ ఉన్నాయి. దూరదర్శన్ టీవీ టవర్ కూడా ఉంది. 

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నగరంలోని వివిధ ప్రాంతాల నుండి మూసారాంబాగ్ కు బస్సులు నడుపబడుతున్నాయి. ఇక్కడ మూసారాంబాగ్ మెట్రో స్టేషను కూడా ఉంది.

## ఇవికూడా చూడండి
* మిచెల్ జోచిమ్ మేరీ రేమండ్

## మూలాలు

వర్గం:హైదరాబాదులోని ప్రాంతాలు
మియాపూర్ మెట్రో స్టేషను

**మియాపూర్ మెట్రో స్టేషను**, హైదరాబాదులోని మియాపూర్ ప్రాంతంలో ఉన్న మెట్రో స్టేషను. హైదరాబాద్ మెట్రో ఎరుపురంగు లైనులో ఉన్న ఈ మెట్రో స్టేషను 2017లో ప్రారంభించబడింది. మియాపూర్ మెట్రో స్టేషను కారిడార్ I టెర్మినల్ పాయింట్ గా ఉంది. ఎల్ అండ్ టిహెచ్ఎంఆర్ఎల్ పైలట్ ప్రాజెక్టులో భాగంగా ఆక్ట్ ఫైబర్ నెట్ సహకారంతో మియాపూర్ మెట్రో స్టేషను వద్ద ప్రయాణికుల కోసం ఉచిత వైఫై సౌకర్యం అందించడంకోసం వైఫై యూనిట్లను ఏర్పాటుచేసింది.

## చరిత్ర
2017, నవంబరు 29న ఈ మెట్రో స్టేషను ప్రారంభించబడింది.

## స్టేషను వివరాలు
### నిర్మాణం
జెఎన్‌టియు కళాశాల ఎలివేటెడ్ మెట్రో స్టేషను హైదరాబాద్ మెట్రో ఎరుపురంగు లైనులో ఉంది.

### సౌకర్యాలు
స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.

## స్టేషను లేఔట్
; **కింది స్థాయి**
: ప్రయాణీకులు తమ వాహనాలను పార్కింగ్ చేసేది.

; **మొదటి స్థాయి**
: టికెట్ కార్యాలయం లేదా టికెట్ వెండింగ్ యంత్రాలు (టీవీఎంలు) ఇక్కడ ఉంటాయి. దుకాణాలు, శౌచాలయాలు, ఏటిఎంలు, ప్రథమ చికిత్స మొదలైన ఇతర సౌకర్యాలు ఈ ప్రాంతంలో ఉంటాయి.

; **రెండవ స్థాయి**
: ఇది రెండు ప్లాట్‌ఫాంలను కలిగి ఉంటుంది. ఇక్కడి నుండి రైళ్ళు  ప్రయాణికులను తీసుకువెళతాయి.

### ట్రాక్ లేఔట్

## రవాణా

### బస్సు
తెలంగాణ రాష్ట్ర రోడ్డు రవాణా సంస్థ బస్సు నెంబర్లు 16ఎ/219, 18/219, 19/224, 19కె/224, 19ఎం/218, 19ఎం/224, 22/221ఎల్, 24ఎస్/219, 31ఎక్స్, 113ఎల్, 113కె/255ఎల్, 113కె/ఎల్, 113కెఎల్, 195, 195డి, 218, 218/19ఎమ్, 218సి, 218డి, 218డి/ఎల్, 218ఎల్, 218ఎల్/వి, 219, 219/229, 223జెజి, 224/205ఎఫ్, 224/226, 225ఎల్, 225ఎల్/299, 225ఎల్/వి, 226, 226ఎ, 226ఎల్/229 ఈ స్టేషనుకు సేవలు అందిస్తున్నాయి.

## మూలాలు

## ఇతర లంకెలు

* హైదరాబాద్ మెట్రో రైల్ లిమిటెడ్ 
* ''అర్బన్ రైల్.'' ''నెట్'' - ప్రపంచంలోని అన్ని మెట్రో వ్యవస్థల వివరణలు, అన్ని స్టేషన్లను చూపించే స్కీమాటిక్ మ్యాప్.

వర్గం:హైదరాబాదు మెట్రో స్టేషన్లు
వర్గం:2017 స్థాపితాలు
న్యూ మార్కెట్ మెట్రో స్టేషను

**న్యూ మార్కెట్ మెట్రో స్టేషను**, హైదరాబాదులోని న్యూ మార్కెట్ ప్రాంతంలో ఉన్న మెట్రో స్టేషను. హైదరాబాద్ మెట్రో ఎరుపురంగు లైనులో ఉన్న ఈ మెట్రో స్టేషను 2018లో ప్రారంభించబడింది. సుశ్రుత హాస్పిటల్, పాల్టన్ రోడ్, మలక్‌పేట్ గంజ్, బ్యాంక్ ఆఫ్ బరోడా, ఎస్సార్ పెట్రోల్ పంప్, విజయ బ్యాంక్, జామియా మసీదు వీధికి సమీపంలో ఈ మెట్రో స్టేషను ఉంది. 

## చరిత్ర
2018, సెప్టెంబరు 24న ఈ మెట్రో స్టేషను ప్రారంభించబడింది.

## స్టేషను వివరాలు

### నిర్మాణం
న్యూ మార్కెట్ ఎలివేటెడ్ మెట్రో స్టేషను హైదరాబాద్ మెట్రో ఎరుపురంగు లైనులో ఉంది.

### సౌకర్యాలు
స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.

### స్టేషను లేఔట్

; **కింది స్థాయి**
: ప్రయాణీకులు తమ వాహనాలను పార్కింగ్ చేసేది.

; **మొదటి స్థాయి**
: టికెట్ కార్యాలయం లేదా టికెట్ వెండింగ్ యంత్రాలు (టీవీఎంలు) ఇక్కడ ఉంటాయి. దుకాణాలు, శౌచాలయాలు, ఏటిఎంలు, ప్రథమ చికిత్స మొదలైన ఇతర సౌకర్యాలు ఈ ప్రాంతంలో ఉంటాయి.

; **రెండవ స్థాయి**
: ఇది రెండు ప్లాట్‌ఫారమ్‌లను కలిగి ఉంటుంది. ఇక్కడి నుండి రైళ్ళు ప్రయాణికులను తీసుకువెళతాయి.

## రైలు సర్వీసులు
ఈ స్టేషన్ గుండా మియాపూర్ - ఎల్.బి. నగర్ ల మధ్య ప్రతి 3.5 - 7 నిమిషాలకు మూడు కోచ్ రైళ్ళు నడుస్తాయి.

## మూలాలు

## ఇతర లంకెలు

* హైదరాబాద్ మెట్రో రైల్ లిమిటెడ్ 
* ''అర్బన్ రైల్.'' ''నెట్'' - ప్రపంచంలోని అన్ని మెట్రో వ్యవస్థల వివరణలు, అన్ని స్టేషన్లను చూపించే స్కీమాటిక్ మ్యాప్.

వర్గం:హైదరాబాదు మెట్రో స్టేషన్లు
వర్గం:2018 స్థాపితాలు
మూసాపేట

**మూసాపేట**, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు మహానగరపాలక సంస్థలో భాగమైన మూసాపేట కె.పి.హెచ్.బి. కాలనీ నుండి 3&nbsp;కి.మీ.ల దూరంలో, మాదాపూర్ నుండి 5 కి.మీ.ల దూరంలో ఉంది. ఈ ప్రాంతంలో కూకట్‌పల్లి వై జంక్షన్ ఉంది. హైదరాబాదు మహానగరపాలక సంస్థలోని వార్డు నంబర్ 117డివిజన్ లో ఉంది.

శ్రీకాకుళం, విజయనగరం జిల్లాల నుంచి బతుకుదెరువు కోసం వచ్చిన కుటుంబాలు ఇక్కడ వందల సంఖ్యలో ఉన్నాయి. కేపీహెచ్‌బీ కాలనీలోని 15-31ఆర్‌టీపీఏసీ/4 నుంచి 15-31వీఏం/16 వరకు, 15-31వీహెచ్‌-1/1 నుంచి వీహెచ్‌-9/144 వరకు, హెచ్‌.ఐ.జి-1 నుంచి 183 వరకు, కూకట్‌పల్లిలోని బాలాజీనగర్‌, పాత బాలాజీనగర్‌, న్యూ బాలాజీనగర్‌, వివేక్‌నగర్‌ వీకర్‌ సెక్షన్‌, హౌసింగ్‌ బోర్డు బాలాజీనగర్‌, మూసాపేట, జనతానగర్‌, ప్రగతినగర్‌, ముస్కీపేట, ఆంజనేయనగర్‌, కైత్లాపూర్‌, సేవాలాల్‌నగర్‌, కూకట్‌పల్లిలోని శివానంద రిహాబిలిటేషన్‌ బ్లాక్‌ ఏ నుంచి బ్లాక్‌ ఈ వరకు, మోతీనగర్‌ పరిధిలోని సప్ధర్‌నగర్‌, వివేకానంద్‌నగర్‌ మొదలైనవి డివిజన్‌ పరిధిలోని కాలనీలు.

## వాణిజ్య ప్రాంతం
లక్ష్మీ నరసింహస్వామి దేవాలయం, పాటిదార్ భవనం, ఆడిటోరియం ఉన్నాయి. ఇక్కడ జర్మన్ రిటైల్ దుకాణం, మెట్రో క్యాష్ - క్యారీ ఉంది. లక్ష్మీకళ, శశికళ, చంద్రకళ, శ్రీరాములు థియేటర్లు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నగరంలోని వివిధ ప్రాంతాల నుండి మూసాపేటకు బస్సులు నడుపబడుతున్నాయి. దీనికి సమీపంలో కూకట్‌పల్లి బస్ డిపో ఉంది. ఇక్కడ మూసాపేట మెట్రో స్టేషను ఉంది.

## మూలాలు

## బయటి లింకులు

వర్గం:హైదరాబాదులోని ప్రాంతాలు
వింధ్య విశాఖ మేడపాటి

**వింధ్య విశాఖ మేడపాటి**, టెలివిజన్ వ్యాఖ్యాత, స్పోర్ట్స్ ప్రెజెంటర్, వీడియో జాకీ, మోడల్. తెలుగులో స్పోర్ట్స్ ప్రెజెంటర్ గా పేరొందింది. స్టార్ స్పోర్ట్స్ నెట్‌వర్క్‌తో తెలుగులో ఇండియన్ ప్రీమియర్ లీగ్ (ఐపిఎల్) ను నిర్వహించిన తొలి మహిళగా గుర్తింపు పొందింది. ప్రస్తుతం స్టార్ స్పోర్ట్స్, హోస్ట్ కోర్డి లీగ్, ఇండియన్ ప్రీమియర్ లీగ్, 2019 క్రికెట్ ప్రపంచ కప్ వంటి టోర్నమెంట్లకు వ్యాఖ్యాతగా పనిచేస్తోంది. వింధ్య స్వేచ్ఛ వెల్ఫేర్ ఫౌండేషన్ సంస్థను స్థాపించి ఆ సంస్థ ద్వారా సామాజిక కార్యక్రమాలను నిర్వహిస్తోంది.

## ప్రారంభ జీవితం, కుటుంబం
వింధ్య 1992, ఏప్రిల్ 18న సికింద్రాబాద్‌లో జన్మించింది. ఈమె తండ్రి ఎం. సత్తిరెడ్డి రైతు కాగా తల్లి మమత చక్రవర్తి ఉపాధ్యాయురాలిగా పనిచేస్తోంది. వింధ్య మారేడ్ పల్లిలోని కస్తూర్బా గాంధీ మహిళా డిగ్రీ, పిజి కళాశాల నుండి డిగ్రీ విద్యను చదివి, ఉస్మానియా విశ్వవిద్యాలయం నుండి ఎం.ఏ. ఇంగ్లీష్ (మాస్టర్స్ డిగ్రీ) పూర్తి చేసింది.

## వృత్తిజీవితం
మోడలింగ్ మీద ఆసక్తివున్న వింధ్య 2011లో ఫ్యాషన్ బిగ్ బజార్ వారి మిస్ కవర్ గర్ల్ హైదరాబాద్, కళామందిర్ హైదరాబాద్ ఫ్యాషన్ వీక్‌లో వాక్డ్ ది ర్యాంప్ రన్నరప్‌గా నిలిచింది. 2011, నవంబరులో హెచ్‌ఎమ్‌టివిలో న్యూస్ రీడర్‌గా కెరీర్‌ను ప్రారంభించిన వింధ్య, 2013లో స్టార్ మా మ్యూజిక్‌లో విజేగా చేరి మార్నింగ్ లైవ్ షో 'చాయ్ బిస్కట్' కార్యక్రమాన్ని విజయవంతంగా నిర్వహించింది. 2014లో జీ తెలుగులో 'ఫ్యామిలీ సర్కస్' అనే కామెడీ షోను, 2016 నుండి 2017వరకు ఈటీవీ ప్లస్‌లో 'హంగామా' అనే మరో కామెడీ షో నిర్వహించింది. టీవీ9లో హాట్‌ వీల్స్, ఈటీవీ 2లో సఖీ, మా టీవీలో మా ఊరి వంట మొదలైన కార్యక్రమాలు నిర్వహించింది. 2017, జూలైలో, స్టార్ స్పోర్ట్స్ నెట్‌వర్క్‌లో స్పోర్ట్స్ ప్రెజెంటర్ గా చేరి, ప్రో కబడ్డీ లీగ్, ఇండియన్ ప్రీమియర్ లీగ్, ఐసిసి క్రికెట్ ప్రపంచ కప్‌తో సహా ఇతర టోర్నమెంట్‌లకు వ్యాఖ్యాతగా వ్యవహరించింది. ప్రస్తుతం ఈటీవీలో దంపతులకు కోసం 'నువ్ రెడీ నేను రెడీ' అనే ఒక గేమ్ షోను నిర్వహిస్తోంది.

సినీ'మా' అవార్డులు, ఫిల్మ్ ఫేర్ అవార్డులు, సంతోషం సినీ అవార్డులు, జీ కుటుంబం అవార్డులు, జీ సినీ అవార్డులు 2017 వంటి అవార్డు ఫంక్షన్లకు కూడా వ్యాఖ్యాతగా వ్యవహరించింది.

## టెలివిజన్ కార్యక్రమాలు

## అవార్డులు, గుర్తింపులు
# 2019 ఐపీఎల్‌కు ఉత్తమ మహిళా వ్యాఖ్యాతగా పద్మోమోహన టీవీ అవార్డు

## మూలాలు

వర్గం:1992 జననాలు
వర్గం:జీవిస్తున్న ప్రజలు
వర్గం:టెలివిజన్ వ్యాఖ్యాతలు
వర్గం:న్యూస్ రిపోర్టర్స్
వర్గం:ఇండియన్ ప్రీమియర్ లీగ్
యానాం పురపాలక సంఘం

యానాం పురపాలక సంఘం 1974లో  పాండిచ్చేరి మున్సిపాలిటీ చట్టం ప్రకారం పురపాలక సంఘం ఏర్పాటు చేశారు.

## జనాభా గణాంకాలు
యానాం పురపాలక సంఘం లో 10 వార్డులుగా విభజించారు, దీనికి ప్రతి 5 సంవత్సరాలకు ఎన్నికలు జరుగుతాయి.2011 జనాభా లెక్కల ప్రకారం యానాం మునిసిపాలిటీలో 55,626  జనాభా ఉండగా అందులో పురుషులు 27,301 మహిళలు 28,325 మంది ఉన్నారు. ఈ పురపాలక సంఘ పరిధిలో మొత్తం 13,812 ఇండ్లు కలిగిఉన్నాయి. 0-6 సంవత్సరాల వయస్సు గల పిల్లల జనాభా  6204 ఉన్నారు.అక్షరాస్యత రేటు 79.47%  పురుష జనాభాలో 82% ఉండగా, స్త్రీ జనాభాలో 76% అక్షరాస్యులు ఉన్నారు.
## వార్డులు
పురపాలక సంఘంలో మొత్తం పది వార్డులు ఉన్నాయి.
* యానాం పట్టణం
* కనకాల పేట
* మెట్టకుర్
* ఫారం పేట 
* గిరియమం పేట 
* అంబేద్కర్ నగర్ 
* విష్ణాలయం
* పిలారయ 
* పైడికొండల
* పెద్దపూడి 
* అగ్రహారం

## పర్యాటక రంగం
***వేంకటేశ్వర స్వామి దేవాలయం**:వైష్ణవాలయం వీధి (ర్యూ విషెను) లో ప్రసిద్ధి చెందిన అలివేలు మంగా సహిత వేంకటేశ్వర స్వామి దేవాలయం ఉంది.ఇక్కడి ప్రజలు చైడికుడి వెంకన్న, మీసాల వెంకన్న అని పిలుస్తారు.

***మసీదు**:1848 సంవత్సరంలో ఈ మసీదు నిర్మించారు.1978 సంవత్సరంలో మసీదుని పూర్తిగా   తొలగించి 1999-2000 లో నూతన మసీదు నిర్మించారు. ఒకే సమయంలో 200 మంది భక్తులు ఈ మసీదులో ప్రార్థన జరుపుకొనే అవకాశం ఉంది.
 
***కాథలిక్ చర్చి**: దీనిని సెయింట్ ఆన్స్ కాథలిక్ చర్చి అని పిలుస్తారు. ఈ చర్చి ఐరోపా ఖండపు నిర్మాణశైలిలో నిర్మితమైనది.1846 సంవత్సరంలో ఫ్రెంచి మతసంస్థల ద్వారా ఈ చర్చి నిర్మాణం జరిగింది.

## మూలాలు


వర్గం:పురపాలక సంఘాలు
వర్గం:పుదుచ్చేరి
పంజాగుట్ట

**పంజాగుట్ట**, తెలంగాణ రాష్ట్ర రాజధాని హైదరాబాద్‌లోని ఒక వాణిజ్య, నివాస ప్రాంతం. ఇక్కడ ఐటి హబ్‌లు, వస్త్ర, గృహవసరాల, నగల దుకాణాలు ఉన్నాయి. అమీర్‌పేట, బంజారా హిల్స్, సోమాజిగూడ, ఖైరతాబాదు మొదలైన ప్రాంతాల రవాణాకు ప్రధాన రవాణా కేంద్రంగా ఉంది. ఈ జంక్షనులోవున్న జంట ఫ్లైఓవర్లు ట్రాఫిక్ నియంత్రణకు ఉపయోగపడుతున్నాయి.

## చరిత్ర
హైదరాబాదులోని రెండు విభిన్న ప్రాంతాలను పంజాగుట్ట కలుపుతోంది. దీనికి ఉత్తరం వైపు సికింద్రాబాదు, దక్షిణం వైపు ఓల్డ్ సిటీ ఉన్నాయి. పంజాగుట్ట పహాద్ కు వారసత్వం చరిత్ర ఉంది, ఇది కులీ కుతుబ్ షాహి కాలం నాటిది. *పంజాగుట్ట* అనగా *చేతి పర్వతం అని* అర్థం. ఇక్కడికి సమీపంలో ఇమామ్ అలీ చేతి ముద్ర ఉన్న బండరాయి ఉంది. దీన్ని మొదటగా పంజాఘుట్నా అనేవారు, తరువాతికాలంలో పంజాగుట్ట మారింది.

కుతుబ్ షాహి కాలం నాటి జనరల్ హజ్రత్ అలీకి ఈ కొండపై ప్రార్థనలు చేసినట్టు ఒక కల వచ్చింది. దాంతో అతను అక్కడకు వెళ్ళి పరిశీలించగా అతను రాతిపై ఈ అరచేతి, మోకాలి ముద్రను కనుగొన్నాడు. ఈ కొండ పైన ఉన్న ఆలం, అశుర్ఖానా కూడా 400 సంవత్సరాల క్రితం నాటివి.

## సమీప ప్రాంతాలు
ద్వారకాపురి కాలనీ, ఎర్రమంజిల్, బాలపుర బస్తీ, నిమ్స్ హాస్పిటల్, పంజాగుట్ట మార్కెట్, కేశవ్ నగర్, ప్రతాప్ నగర్, సుల్తాన్-ఉల్-ఉలూమ్ కళాశాల, వద్దారా బస్తీ, జర్నలిస్ట్ కాలనీ, ఎన్‌ఎఫ్‌సిఎల్. నాగర్జున సర్కిల్ మొదలైనవి.

## సంస్థలు
* నిజాం వైద్య విజ్ఞాన సంస్థ (నిమ్స్)
* ఏషియన్ ఇన్స్టిట్యూట్ ఆఫ్ గ్యాస్ట్రోఎంటరాలజీ (ఏఐజి)
* ఫోకస్ డయాగ్నోస్టిక్స్, మల్టీస్పెషాలిటీ డయాగ్నస్టిక్ సెంటర్

## వ్యాపార కేంద్రాలు
# హైదరాబాదు సెంట్రల్
# జాయ్ అలుక్కస్
# కళ్యాణ్ జువెల్లర్స్
# జి.ఆర్.టి. జువెల్లర్స్
# లలితా జువెల్లర్స్
# ఎంపిఎం మాల్
# క్రోమా స్టోర్

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నగరంలోని వివిధ ప్రాంతాల నుండి పంజాగుట్టకు బస్సులు నడుపబడుతున్నాయి. హైదరాబాద్ మెట్రోలో భాగంగా ఇక్కడ పంజాగుట్ట మెట్రో స్టేషను ఉంది.

### పాద‌చారుల వంతెన
పంజాగుట్ట జంక్ష‌న్ అనునిత్యం వాహ‌నాల రాక‌పోక‌ల‌తో ర‌ద్దీగా ఉంటూ, పాద‌చారులు రోడ్డును దాటేందుకు ఇబ్బందులు పడుతున్న సమస్యను దృష్టిలో ఉంచుకొని 5 కోట్ల రూపాయలతో హైదరాబాద్ సెంట్రల్ మాల్ వ‌ద్ద ఏర్పాటు చేసిన ఫుట్ ఓవ‌ర్ బ్రిడ్జి (foot over bridge) నిర్మించబడింది. 2022 మే 11న ఖైర‌తాబాద్ ఎమ్మెల్యే దానం నాగేంద‌ర్, జీహెచ్ఎంసీ మేయ‌ర్ గ‌ద్వాల్ విజ‌య‌ల‌క్ష్మి క‌లిసి ఫుట్ ఓవ‌ర్ బ్రిడ్జిని ప్రారంభించారు.

## అంబేద్క‌ర్ విగ్ర‌హం
అంబేద్కర్ 132వ జయంతి సందర్భంగా పంజాగుట్ట కూడ‌లిలో డాక్ట‌ర్ బీఆర్ అంబేద్క‌ర్ విగ్ర‌హాన్ని రాష్ట్ర ఐటీ, పురపాలక, పరిశ్రమల మంత్రి కల్వకుంట్ల తారక రామారావు ఆవిష్క‌రించాడు. ఈ కార్య‌క్ర‌మంలో మంత్రులు కొప్పుల ఈశ్వ‌ర్, మ‌హ‌ముద్ అలీ, ఎర్ర‌బెల్లి ద‌యాక‌ర్ రావు, ఎమ్మెల్యే దానం నాగేంద‌ర్‌, గ్రేట‌ర్ హైద‌రాబాద్ మేయ‌ర్ గ‌ద్వాల్ విజ‌య‌ల‌క్ష్మి, కార్పోరేట‌ర్లు, అధికారులు పాల్గొన్నారు.

## మూలాలు

వర్గం:హైదరాబాదులోని ప్రాంతాలు
లిలిన్ఫీ నది

**లిలిన్ఫీ నది** (ఆంగ్లం: **Llynfi River**)  ఓగ్మోర్ నది మూడు ప్రధాన ఉపనదులలో ఒకటి.

లిలిన్ఫీ లోయలో ఈ నది ఉత్తరం నుండి దాదాపు 10 మైళ్ళ దూరం ప్రవహిస్తుంది. మాస్టేగ్ లిలిన్ఫీ లోయ నుండి లిలిన్ఫీ నది దక్షిణం వైపుగా ప్రవహిస్తుంది సంగమంతో ఓగ్మోర్ నది అఫోన్ గార్ నది వద్ద కలిసే అబెర్కెన్‌ఫిగ్ వరకు ప్రవహిస్తుంది. దాని ప్రధాన ఉపనదులు నాంట్ సివిఎండు, నాంట్ సెడ్ఫైవ్, దాని ఎడమ భాగం వైపు ప్రవహిస్తాయి. నాంట్ క్రిన్విడ్డ్, నాంట్ సిచ్బాంట్ నాంట్ వై గాడ్లిస్ దాని కుడి భాగం వైపు ప్రవహిస్తూ ఉన్నాయి. లిలిన్ఫీ మాస్టెగ్ చుట్టూ పారిశ్రామికీకరణ బొగ్గు కోసం తవ్వకాలు సుదీర్ఘకాలం మైనింగ్ పనులు జరిగాయి. తోండు వద్ద ఇనుము ఉత్పత్తి పనులు, ఇటుక ఉత్పత్తి పనులు జరిగాయి.

పారిశ్రామికీకరణ ఉత్పత్తి వ్యర్ధాలు నది సమీప పట్టణాల మురుగునీటి కాలువల నిర్వహణ సరిగా లేకపోవడం నేరుగా నదిలోకి మళ్ళించడం వలన నది తీవ్రమైన నీటి కాలుష్యానికి దారితీసింది. 20 వ శతాబ్దం రెండవ భాగంలో, బొగ్గు తవ్వకాల ప్రభావం తగ్గిచినప్పుడు, నదిని సుందరి కల్పించడం కోసం పరిరక్షణ చర్యలు తీసుకోవడం మరుగుదొడ్లు, కాగితాల తయారీ పరిశ్రమ నుండి మురుగునీటిని సమీప పట్టణాలనుండి నదిలో కలవకుండా చర్యలు తీసుకోవడం వంటివి కొత్త పరిశ్రమల నుండి విడుదలయ్యే వ్యర్ధాలను నదిలో కలవకుండా చర్యలు తీసుకోవడం వంటివి లిలిన్ఫీని సరస్సును దాదాపు మంచి స్థితిలో లిలిన్ఫీ నది కాలుష్యానికి గురికాకుండా కొనసాగుతున్నది. అనేక పరిశ్రమలపై బలమైన అమలు చర్యలు 21 వ శతాబ్దంలో నాణ్యతలో స్థిరమైన మెరుగుదలను సాధించడానికి లిలిన్ఫీ నది కాలుష్యానికి గురికాకుండా సహాయపడుతుంది.

## ఇవి కూడ చూడండి

* బెన్ బుల్లెన్
* బ్లూ మౌంటైన్స్ జాతీయ ఉద్యానవనం
* కల్లెన్ బుల్లెన్
* స్టోన్ జాతీయ ఉద్యానవనం 
* టురాన్ జాతీయ ఉద్యానవనం
* వోల్లెమి జాతీయ ఉద్యానవనం
* జామిసన్ లోయ

## మూలాలు
 

వర్గం:లోయలు
వర్గం:భూగోళశాస్త్రం
వర్గం:నదులు
టెక్సాస్ కప్ప

ఈ **టెక్సాస్ కప్ప** ( ఇంగ్లీష్ : టెక్సాస్ టోడ్ ( *Anaxyrus speciosus* ) ) ఈ మూడు అంగుళాల వరకు ఉండే ఈ చిన్న కప్పలు ప్రధానంగా టెక్సాస్ రాష్ట్రంలో కనిపిస్తాయి .ఇవి ఓక్లహోమాలో పశ్చిమ న్యూ మెక్సికో నుండి మెక్సికో వరకు నివసిస్తున్నాయి . ఈ కప్ప బుఫోనిడే కుటుంబానికి చెందినది.

దీని శాస్త్రీయ నామం బుఫో స్పెసియోసస్.

## మూలాలు


*  (2004) The history of a Nearctic colonization: Molecular phylogenetics and biogeography of the Nearctic toads (*Bufo*). *Evolution* *58*: 2517–2535.
*  Database entry includes a range map and justification for why this species is of least concern.
* IUCN RangeMap: ''Bufo speciosus'' 
* USGS: Texas Toad

వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
ఆఫ్రికన్ రాక్షస కప్ప

**ఆఫ్రికన్ రాక్షస కప్ప** లేదా **కాంగో ఫ్రాగ్** ( ఇంగ్లీష్ : **ఆఫ్రికన్ జెయింట్ స్మెరాల్డినో** ) ఆఫ్రికా లో మాత్రమే కనుగొనబడింది . అమియోట్రోఫికస్ యొక్క ఈ జాతికి శాస్త్రీయ నామం అమిటోఫ్రినస్ సూపర్సిలియారిస్. ఇది కామెరూన్, మధ్య ఆఫ్రికా, రిపబ్లిక్ ఆఫ్ కాంగో, డెమొక్రాటిక్ రిపబ్లిక్ ఆఫ్ కాంగో, ఐవరీ కోస్ట్, గాబన్, నైజీరియా, లిబియాలో విస్తృతంగా వ్యాపించింది . తేమతో కూడిన చిన్న అడవులు వీటి ఆవాసాలు.

## మూలాలు

* Tandy, M., Amiet, J.-L. & Rödel, M.-O. 2004. Bufo superciliaris. 2006 IUCN Red List of Threatened Species.  Downloaded on 21 July 2007.

వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
సికింద్రాబాద్ ఈస్ట్ మెట్రో స్టేషను

**సికింద్రాబాద్ ఈస్ట్ మెట్రో స్టేషను**, హైదరాబాదులోని సికింద్రాబాదుకు తూర్పు వైపు ఉన్న మెట్రో స్టేషను. ఇది హైదరాబాద్ మెట్రో నీలిరంగు లైనులో ఉంది. హైదరాబాద్ మెట్రో కారిడార్ Iలో భాగంగా మియాపూర్ నుండి నాగోల్ వరకు వెళ్ళే ఈ స్టేషను 2017, నవంబరు 28న ప్రారంభించబడింది.

## చరిత్ర
2017, నవంబరు 28న ఈ మెట్రో స్టేషను ప్రారంభించబడింది.

## స్టేషను వివరాలు

### నిర్మాణం
సికింద్రాబాద్ ఈస్ట్ ఎలివేటెడ్ మెట్రో స్టేషను హైదరాబాద్ మెట్రో నీలిరంగు లైనులో ఉంది.

### సౌకర్యాలు
సికింద్రాబాద్ జంక్షన్ రైల్వే స్టేషను సమీపంలో ఈ సికింద్రాబాద్ ఈస్ట్ మెట్రో స్టేషను ఉంది. ఇక్కడి నుండి సికింద్రాబాద్ రైల్వే స్టేషను వరకు ఉచిత మెట్రో ఫీడర్ సేవలు కూడా ఉన్నాయి. స్కైవాక్ నిర్మాణంలో ఉంది.  సికింద్రాబాద్ ఈస్ట్ మెట్రో స్టేషను, టిఎస్ఆర్టీసి రెతిఫైల్ బస్ స్టేషన్ (సికింద్రాబాద్) ల మధ్య ఫుట్ ఓవర్ బ్రిడ్జ్ కూడా నిర్మించబడింది. సికింద్రాబాద్ రైల్వే స్టేషన్‌ను మెట్రో స్టేషన్‌తో కలపడానికి సికింద్రాబాద్ జంక్షన్ రైల్వే స్టేషను 1వ ప్లాట్‌ఫాంలోని 5వ గేట్ నంబరు నుండి మెట్రో స్టేషనుకు మార్గాన్ని ఏర్పాటుచేశారు.

స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.

### స్టేషను లేఔట్

; **కింది స్థాయి**
: ప్రయాణీకులు తమ వాహనాలను పార్కింగ్ చేసేది.

; **మొదటి స్థాయి**
: టికెట్ కార్యాలయం లేదా టికెట్ వెండింగ్ యంత్రాలు (టీవీఎంలు) ఇక్కడ ఉంటాయి. దుకాణాలు, శౌచాలయాలు, ఏటిఎంలు, ప్రథమ చికిత్స మొదలైన ఇతర సౌకర్యాలు ఈ ప్రాంతంలో ఉంటాయి.

; **రెండవ స్థాయి**
: ఇది రెండు ప్లాట్‌ఫాంలను కలిగి ఉంటుంది. ఇక్కడి నుండి రైళ్ళు  ప్రయాణికులను తీసుకువెళతాయి.

## మూలాలు

## ఇతర లంకెలు

* హైదరాబాద్ మెట్రో రైల్ లిమిటెడ్ 
* ''అర్బన్ రైల్.'' ''నెట్'' - ప్రపంచంలోని అన్ని మెట్రో వ్యవస్థల వివరణలు, అన్ని స్టేషన్లను చూపించే స్కీమాటిక్ మ్యాప్.

వర్గం:హైదరాబాదు మెట్రో స్టేషన్లు
వర్గం:2017 స్థాపితాలు
రాయదుర్గం మెట్రో స్టేషను

**రాయదుర్గం మెట్రో స్టేషను**, హైదరాబాదులోని రాయదుర్గం ప్రాంతంలో ఉన్న మెట్రో స్టేషను. ఇది హైదరాబాద్ మెట్రో నీలిరంగు లైనులో ఉంది. హైదరాబాద్ మెట్రో మొదటి వాణిజ్య కార్యకలాపాలు ప్రారంభమైన రెండు సంవత్సరాల తరువాత 2019, నవంబరు 29 న ఈ స్టేషన్ ప్రారంభించబడింది. రహేజా మైండ్‌స్పేస్ జంక్షన్ సమీపంలో ఉన్న ఈ మెట్రో స్టేషను హైదరాబాద్‌లోని అత్యంత రద్దీగా ఉండే మెట్రో స్టేషన్లలో ఒకటి.

ఈ మెట్రో స్టేషను స్టేషన్ నీలిరంగు లైనుకు టెర్మినల్ పాయింట్. ఇక్కడ 2వ దశ విమానాశ్రయ మార్గం ప్రారంభమవుతుంది. 2012లో ఈ స్టేషను ప్రతిపాదించబడగా, ప్రారంభంలో శిల్పారామం వద్ద మెట్రో రైలు ముగించాలని భావించారు. కానీ అక్కడ చెరువు ఉండడంతో కిలోమీటరు దూరంలో ఉన్న రాయదుర్గం వరకు విస్తరించి, 15 ఎకరాల స్థలాన్ని కూడా కేటాయించారు. ఈ స్టేషను లెమన్ ట్రీ హోటల్,  టాటా కన్సల్టెన్సీ సర్వీసెస్ లిమిటెడ్ లకు ఎదురుగా, హైదరాబాద్ బయోడైవర్శిటీ పార్క్ నుండి 1.6 కి.మీ.ల దూరంలో ఉంది. ఎల్ అండ్ టి మెట్రో రైల్ లిమిటెడ్ ఆధ్వర్యంలో అతిపెద్ద మాల్ (సుమారు పది మిలియన్ చదరపు అడుగులు) ను ఈ మెట్రో స్టేషను సమీపంలో నిర్మించబోతున్నారు. ఈ స్టేషనుకు సమీపంలో స్ట్రాటజిక్ రోడ్ డెవలప్‌మెంట్ ప్లాన్ (ఎస్‌ఆర్‌డిపి) లో భాగంగా మైండ్‌స్పేస్ అండర్‌పాస్ నిర్మించబడింది.
right|thumb|300x300px| టిసిఎస్ దక్కన్ పార్క్ వైపు నుండి రైదుర్గ్ మెట్రో స్టేషను
right|thumb| రాయదుర్గం మెట్రో సమీపంలో మైండ్‌స్పేస్ అండర్‌పాస్

## చరిత్ర
2019, నవంబరు 29న ఈ మెట్రో స్టేషను ప్రారంభించబడింది.

## స్టేషను వివరాలు
### నిర్మాణం
రాయదుర్గం ఎలివేటెడ్ మెట్రో స్టేషను హైదరాబాద్ మెట్రో నీలిరంగు లైనులో ఉంది.

### సౌకర్యాలు
స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.

### స్టేషన్ లేఔట్
; **కింది స్థాయి**
: ప్రయాణీకులు తమ వాహనాలను పార్కింగ్ చేసేది. 

; **మొదటి స్థాయి**
: టికెట్ కార్యాలయం లేదా టికెట్ వెండింగ్ యంత్రాలు (టీవీఎంలు) ఇక్కడ ఉంటాయి. దుకాణాలు, శౌచాలయాలు, ఏటిఎంలు, ప్రథమ చికిత్స మొదలైన ఇతర సౌకర్యాలు ఈ ప్రాంతంలో ఉంటాయి.

; **రెండవ స్థాయి**
: ఇది రెండు ప్లాట్‌ఫాంలను కలిగి ఉంటుంది. ఇక్కడి నుండి రైళ్ళు  ప్రయాణికులను తీసుకువెళతాయి.

## మూలాలు

## ఇతర లంకెలు

* హైదరాబాద్ మెట్రో రైల్ లిమిటెడ్ 
* ''అర్బన్ రైల్.'' ''నెట్'' - ప్రపంచంలోని అన్ని మెట్రో వ్యవస్థల వివరణలు, అన్ని స్టేషన్లను చూపించే స్కీమాటిక్ మ్యాప్.

వర్గం:హైదరాబాదు మెట్రో స్టేషన్లు
వర్గం:2019 స్థాపితాలు
రాయదుర్గం, హైదరాబాదు

**రాయదుర్గం**, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు మహానగర అభివృద్ధి సంస్థ భాగమైన ఈ రాయదుర్గం, ఐటి హబ్‌కు దగ్గరగా ఉంది.

## సమీప ప్రాంతాలు
దీనికి చుట్టుపక్కల షేక్‌పేట, హైటెక్ సిటీ, మణికొండ, జూబ్లీ హిల్స్, పుప్పలగూడ, టింబర్ లేక్ కాలనీ, చిత్రపురి కాలనీలు ఉన్నాయి.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నగరంలోని వివిధ ప్రాంతాల నుండి రాయదుర్గానికి సిటీ బస్సు సర్వీసులు ( షేక్‌పేట్ దర్గా బస్టాప్, మధుర నగర్ కాలనీ, హెచ్.ఎస్. దర్గా, ఓ.యు. కాలనీ బస్టాప్ మీదుగా 217ఎ, 102ఆర్, 49ఇ, 102హెచ్, 102వా, 203, 102ఎన్, 116, 222, 28, 102ఎఫ్, 142ఎస్, 65ఎస్ మొదలైన నంబర్లు కలవి) నడుపబడుతున్నాయి. ఇక్కడ రాయదుర్గం మెట్రో స్టేషను కూడా ఉంది. ఇక్కడికి 6 కి.మీ.ల దూరంలో బోరబండ రైల్వే స్టేషను, 24 కి.మీ.ల దూరంలో రాజీవ్ గాంధీ అంతర్జాతీయ విమానాశ్రయం ఉంది.

## వాణిజ్యకేంద్రం
రాయదుర్గం పరిధిలోని ఐటీ కారిడార్ ప్రాంతంలో టీ హబ్ 2, టీ వర్క్స్‌, ఇమేజ్ టవర్ సంస్థలు ఉన్నాయి.

## మూలాలు

వర్గం:హైదరాబాదులోని ప్రాంతాలు
చంపాపేట

**చంపాపేట**, తెలంగాణ రాష్ట్ర రాజధాని హైదరాబాదు నగరానికి సమీపంలోని ఒక నివాస ప్రాంతం. రంగారెడ్డి జిల్లా సరూర్‌నగర్‌ మండలంకు చెందిన గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## చరిత్ర
1990ల వరకు చిన్న గ్రామంగా ఉన్న ఈ చంపాపేట, హైదరాబాదు నగరానికి సమీపంలో ఉండటంతో అభివృద్ధి చెందింది. ఇది హైదరాబాదు మహానగరపాలక సంస్థ పరధిలోని 17వ డివిజన్గా ఉంది.

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నగరంలోని వివిధ ప్రాంతాల నుండి చంపాపేటకు బస్సులు నడుపబడుతున్నాయి.

## అభివృద్ధి పనులు
చంపాపేట డివిజన్‌ పరిధిలోని నిర్మల్‌ నగర్‌ కాలనీలో నూతనంగా రూ.55 లక్షలతో చేపట్టనున్న సీసీ రోడ్డు నిర్మాణ పనులు, మానస గార్డెన్‌ లైన్‌లో నూతనంగా రూ.32లక్షలతో చేపట్టన్ను ట్రంకు లైన్‌ నిర్మాణ పనులకు 2022, ఏప్రిల్ 4న ఎల్.బి. నగర్ ఎమ్మెల్యే దేవిరెడ్డి సుధీర్‌రెడ్డి శంకుస్థాపన చేశాడు. ఈ కార్యక్రమంలో డివిజన్‌ కార్పోరేటర్‌ మధుసూదన్‌రెడ్డి తదితరులు పాల్గొన్నారు.

## ఇతర వివరాలు
ఇక్కడ అనేక ఫంక్షన్ హాళ్ళు ఉన్నాయి.

## మూలాలు

వర్గం:హైదరాబాదులోని ప్రాంతాలు
వర్గం:సరూర్‌నగర్‌ మండలంలోని గ్రామాలు
బైరామల్‌గూడ

**బైరామల్‌గూడ**, తెలంగాణ రాష్ట్ర రాజధాని హైదరాబాదు నగరానికి సమీపంలోని ఒక నివాస ప్రాంతం. రంగారెడ్డి జిల్లా సరూర్‌నగర్‌ మండలంకు చెందిన గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## వాణిజ్య ప్రాంతం
ఇక్కడ అనేక వస్త్ర దుకాణాలు, నగల దుకాణాలు ఉన్నాయి. శ్రీ నిలయం గార్డెన్స్, గజ్జల జంగారెడ్డి గార్డెన్స్, పిండి పుల్లారెడ్డి గార్డెన్స్, ఈదులకంటి రాంరెడ్డి గార్డెన్స్, కెకెకె గార్డెన్స్ వంటి ఫంక్షన్ హాల్స్ ఉన్నాయి.

## దేవాలయాలు
# బంగారు మైసమ్మ తల్లి దేవాలయం
# శ్రీ శక్తి హనుమాన్ దేవాలయం
# శ్రీ శ్రీ శ్రీ గండమ్మ దేవాలయం
# చంద్ర మౌళీశ్వరస్వామి దేవాలయం

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నగరంలోని వివిధ ప్రాంతాల నుండి బైరమల్‌గూడకు బస్సులు (104ఆర్, 277, 293, 93 మొదలైనవి) నడుపబడుతున్నాయి. ఇక్కడికి సమీపంలో మలక్ పేట హైదరాబాదు ఎం.ఎం.టి.ఎస్. రైలు స్టేషను, ఎల్.బి. నగర్ మెట్రో స్టేషను ఉన్నాయి.

## అభివృద్ధి పనులు

* **[[బైరామల్‌గూడ ఫ్లైఓవర్ లెవల్ 1|ఫ్లైఓవర్ లెవల్ 1]]:** సికింద్రాబాదు నుండి ఓవైసీ రోడ్డు, శ్రీశైలం రోడ్డు, సాగర్ రోడ్డు మార్గాలకు సులువుగా వెళ్ళేందుకు బైరామల్‌గూడ జంక్షన్ దగ్గర స్ట్రాటజిక్ రోడ్ డెవలప్‌మెంట్ ప్రాజెక్టు (ఎస్ఆర్డీపీ) ఫేజ్-1లోని ప్యాకేజీ-2లో భాగంగా 26.45 కోట్ల రూపాయలతో 780 మీటర్ల పొడవు, 12 మీటర్ల వెడల్పులో నిర్మించిన బైరామల్‌గూడ ఫ్లైఓవర్ (కుడివైపు) నిర్మించబడింది. 2020, ఆగస్టు 11న తెలంగాణ మంత్రులు కల్వకుంట్ల తారక రామారావు, సబితా ఇంద్రారెడ్డి, నగర మేయర్ బొంతు రామ్మోహన్ ప్రారంభించారు.
* **[[బైరామల్‌గూడ ఫ్లైఓవర్ లెవల్ 2|ఫ్లైఓవర్ లెవల్ 2]]:** శంషాబాద్‌లోని రాజీవ్ గాంధీ అంతర్జాతీయ విమానాశ్రయం నుంచి ఆరాంఘర్, మిధాని మీదుగా వచ్చే ట్రాఫిక్ ట్రాఫిక్ నియంత్రణకు, నివారణకు 29 కోట్ల రూపాయలతో 780 మీటర్ల పొడవు, 400 మీటర్ల డక్ పోర్షన్, 380 ఆర్.ఈ వాల్, 12.50 మీటర్ల వెడల్పుతో మూడు లైన్లతో నిర్మించిన ఫ్లైఓవర్ ను 2022 మార్చి 16న తెలంగాణ రాష్ట్ర పురపాలక, పట్టణాభివృద్ది, ఐటీ, పరిశ్రమల శాఖ మంత్రి కె.టి. రామారావు ఈ ఫ్లైఓవర్ను ప్రారంభించాడు. ఈ కార్యక్రమంలో రాష్ట్ర విద్యాశాఖామంత్రి సబితా ఇంద్రారెడ్డి, ఎల్బీనగర్ ఎమ్మెల్యే దేవిరెడ్డి సుధీర్‌రెడ్డి, హైదరాబాదు నగర మేయర్ గద్వాల విజయలక్ష్మీ, డిప్యూటీ మేయర్ మోతె శ్రీలత రెడ్డి, ఎమ్మెల్సీ ఎగ్గే మల్లేశం, మున్సిపాలిటీల చైర్మన్లు, కార్పోరేటర్లు తదితరులు పాల్గొన్నారు.

## ఇతర వివరాలు
# ఇక్కడికి సమీపంలో 400 సంవత్సరాల పురాతన హిందూ దేవాలయం కర్మాన్‌ఘాట్ హనుమాన్ ఆలయం ఉంది.
# ఇక్కడ అవేర్ గ్లోబల్ హాస్పిటల్ (మల్టీ-స్పెషాలిటీ హాస్పిటల్), తిరుమల హాస్పిటల్ ఉన్నాయి.

## మూలాలు

వర్గం:హైదరాబాదులోని ప్రాంతాలు
ముషాల్‌పూర్

**ముషాల్‌పూర్**, అసోం రాష్ట్రంలోని బక్స జిల్లా ముఖ్య పట్టణం, జిల్లా ప్రధాన కార్యాలయం.

## భౌగోళికం
దీని భౌగోళిక విస్తీర్ణం 205.6 హెక్టార్లు, ఇక్కడ సుమారు 150 ఇళ్ళు ఉన్నాయి. ముషాల్‌పూర్ గ్రామానికి నల్బరి పట్టణం సుమారు 40 కిలోమీటర్ల దూరంలో ఉంది.

## జనాభా
2011 భారత జనాభా లెక్కల ప్రకారం, ముషాల్‌పూర్‌ పట్టణంలో 795 జనాభా ఉంది. వీరిలో 429 మంది పురుషులుకాగా, 366 మంది మహిళలు ఉన్నారు. ఇందులో 0-6 సంవత్సరాల వయస్సు గలవారు 69మంది (పట్టణంలోని మొత్తం జనాభాలో 8.68%) ఉన్నారు. ముషాల్‌పూర్‌ పట్టణ స్త్రీపురుష సగటు నిష్పత్తి 853 ఉండగా, ఇది అస్సాం రాష్ట్ర సగటు 958 కన్నా తక్కువగా ఉంది. జనాభా లెక్కల ప్రకారం ముషాల్‌పూర్‌కు బాలల నిష్పత్తి 1029కాగా, అస్సాం సగటు 962 కన్నా ఎక్కువగా ఉంది. 2011లో ముషాల్‌పూర్‌ అక్షరాస్యత రేటు 73.69% ఉండగా, ఇది అస్సాం రాష్ట్ర అక్షరాస్యత రేటు 72.19% కన్నా ఎక్కువగా ఉంది. ముషాల్‌పూర్‌లో పురుషుల అక్షరాస్యత 82.53% కాగా, మహిళా అక్షరాస్యత 63.14% గా ఉంది.

## బాహ్య లింకులు

* ముషాల్‌పూర్ జనాభా
* అస్సామిన్‌ఫో.కామ్‌లో బక్సా జిల్లా

## మూలాలు

## వెలుపలి లంకెలు

వర్గం:అసోం నగరాలు, పట్టణాలు
బాజాలి జిల్లా

**బాజాలి జిల్లా**, అసోం రాష్ట్ర్రంలోని నూతనంగా ఏర్పడిన ఒక జిల్లా. దీని ముఖ్య పట్టణం పట్శాల.

## ఏర్పాటు
2020, ఆగస్టు 8న బాజాలి పట్టణాన్ని అస్సాం 34వ జిల్లాగా మార్చాలనే ప్రతిపాదనకు అస్సాం మంత్రివర్గం ఆమోదం తెలిపింది. దాని ప్రకారం అస్సాం ముఖ్యమంత్రి సర్బానంద సోనోవాల్ ప్రభుత్వ ఆదేశాల ప్రకారం బార్పేట జిల్లా నుండి విడిపోయి 2020, ఆగస్టు 10న జిల్లాగా ఏర్పడింది.

## భౌగోళికం
గువహాటికి పశ్చిమాన 103 కి.మీ.ల దూరంలో ఈ జిల్లా ఉంది.

## గ్రామాలు

# బాగపర
# బలిపారా
# బామున్‌చుచి
# బామున్‌పారా
# బాన్ గావ్న్
# బంగ్నా బారి
# బనియా గావ్న్
# బార్ బైరాగి
# బార్ బమఖాట
# బార్ భలుకి
# బార్బాంగ్
# బార్బాటబారి
# బార్బాలా
# బార్గండుబి
# బార్గునారి
# బర్సాహాన్
# బెలోనా
# భజ్కుచియా పారా
# భేతువా
# భోగ్పూర్
# భోతాంత మోహితారా
# బిచన్ కుచి
# బిల్‌పార్
# బోర్నలికుచి
# బోర్సాడేరి
# చోమువా ఉలువా
# ధరంతాలా
# డోలోయి గావ్
# దుబి
# డుమురియా
# గారేమరి
# ఘోట్బార్ సడేరి
# గోవిందపూర్
# హగూరి గావ్
# జలిఖాట
# ఖారా ధారా
# ఖుద్రా భులుకి
# కోచ్డిగా
# కొనిమర
# కుకువా బటాబరి
# కురోబాహా
# లెచెరా పారా
# మాగురి 
# మారిపూర్ ఆనందపూర్
# ముగురియా
# నగర్ గావ్
# నలానా
# నలి పారా
# నిమువా
# నితానంద పన్బరి
# నిజ్ సరిహా
# నిజ్ సతి సముఖా
# పహాలా సిమాలు బారి
# పఖా కేతేకి బారి
# పనారా
# పటాచార్కుచి
# పత్సల గావ్
# పిప్లా
# రహధర్ బిర్కల
# రాయ్పూర్
# రతన్పూర్
# రూపడిగా
# సరిహ చక్లా
# తిహు దేఖాటా
# టిట్కా గారియా
# టిట్కటాజే
# టుపుల్ పన్బరి
# ఉపర్నోయి

## మూలాలు

వర్గం:విలీనం చేసిన అసోం జిల్లాలు
ఢిల్లీ కంటోన్మెంట్

**ఢిల్లీ కంటోన్మెంట్,** దీనిని ఢి**ల్లీ కాంట్** అని కూడా పిలుస్తారు. ఇది 1914 లో స్థాపించబడింది.1938 ఫిబ్రవరి వరకు, కంటోన్మెంట్ బోర్డు ఢిల్లీని, కాంట్ అథారిటీ అని పిలుస్తారు.కంటోన్మెంట్ వైశాల్యం సుమారు 4,258 హెక్టార్లు (10,521 ఎకరాలు) లలో విస్తరించి ఉంది. 2011 భారత జనాభా లెక్కల ప్రకారం కంటోన్మెంట్ పరిధిలో మొత్తం 1,16,352 మంది జనాభాను కలిగి ఉంది. ఇది కంటోన్మెంట్ బోర్డు క్లాస్ I వర్గం కిందకు వస్తుంది.

2006 భారత కంటోన్మెంట్సు చట్టంప్రకారం, కంటోన్మెంట్ బోర్డుచే నిర్వహించబడుతుంది. అయితే ఈ ప్రాంతానికి సంబంధించిన వివిధ విధాన లేఖలు, పరిపాలనకు సంబంధించిన సూచనలు ఎప్పటికప్పుడు రక్షణ మంత్రిత్వ శాఖ ద్వారా జారీ చేయబడతాయి.బోర్డు స్థానిక పురపాలక సంఘంగా పనిచేస్తున్నప్పటికీ, ఇది కొత్త ఢిల్లీ డైరెక్టరేట్ జనరల్ డిఫెన్సు ఎస్టేట్సు , ప్రిన్సిపల్ డైరెక్టర్, డిఫెన్సు ఎస్టేట్సు, వెస్ట్రన్ కమాండ్, చండీగర్ పరిపాలనా నియంత్రణలో ఉంది.

## చరిత్ర
ఢిల్లీ, అహ్మదాబాదులో కంటోన్మెంట్లును మొదట బ్రిటిష్ వారు స్థాపించారు.ఢిల్లీ కంటోన్మెంట్, ఇండియన్ ఆర్మీ ప్రధాన కార్యాలయం, ఆర్మీ గోల్ఫ్ కోర్సు; రక్షణ సేవల అధికారుల సంస్థ; సైనిక గృహాలు; ఆర్మీ,  వైమానిక దళ ప్రభుత్వ పాఠశాలలు; వివిధ ఇతర రక్షణ సంబంధిత సంస్థాపనలు ఢిల్లీ ప్రాంతంలో ఉన్నాయి

కంటోన్మెంట్లో ఆర్మీ రీసెర్చ్ అండ్ రెఫరల్ హాస్పిటల్ ఉంది. ఇది భారతదేశ సాయుధ దళాల తృతీయ సంరక్షణ వైద్య కేంద్రంగా ఉంది.

ఢిల్లీ కంటోన్మెంట్ రైల్వే స్టేషన్, కంటోన్మెంట్ పరిధి లోపల ఒక రైల్వే స్టేషన్ ఉంది. ఇక్కడ నుండి దేశంలోని వివిధ ప్రాంతాలకు రైళ్లు బయలుదేరుతాయి.

## జనాభా
2001 భారత జనాభా లెక్కల ప్రకారం  ఢిల్లీ కాంట్ 1,24,452 జనాభాను కలిగి ఉంది. అందులో పురుషులు 61% మంది కాగా, స్త్రీలు 39% మంది ఉన్నారు. ఢిల్లీ కాంట్ సగటు అక్షరాస్యత రేటు 77%గా అంది.ఇది జాతీయ సగటు 74% కంటే ఎక్కువ. పురుషుల అక్షరాస్యత 83% కాగా, స్త్రీల అక్షరాస్యత 68%గా ఉంది.ఢిల్లీ కాంట్ జనాభాలో 12% మంది 6 సంవత్సరాల కంటే తక్కువ వయస్సు గలవారు ఉన్నారు.

2011 భారత జనాభా లెక్కల ప్రకారం  ఢిల్లీ కాంట్ మొత్తం 1,16,352 మంది జనాభాను కలిగి ఉంది.అందులో  పురుషులు 58% మంది (67,703) కాగా, స్త్రీలు 42% మంది (48,649) ఉన్నారు. ఢిల్లీ కాంట్ సగటు అక్షరాస్యత 91.11% గా ఉంది.ఇది జాతీయ సగటు 79.9% కంటే ఎక్కువ.పురుషుల అక్షరాస్యత 94.54%, స్త్రీల అక్షరాస్యత 86.26%. ఢిల్లీ కాంట్  జనాభాలో 11.36% మంది 6 సంవత్సరాల కంటే తక్కువ వయస్సు గలవారు ఉన్నారు.

## రవాణా
ఢిల్లీ కంటోన్మెంట్ రహదారి, రైల్వే, వాయు మార్గం ద్వారా అనుసంధానించబడి ఉంది.ఢిల్లీ కంటోన్మెంట్ నుండి 5 కి.మీ. దూరంలో ఢిల్లీ విమానాశ్రయం ఉంది.దీనికి సమీపంలో ఢిల్లీ కంటోన్మెంట్ మెట్రో స్టేషనును కలిగి ఉంది.ఢిల్లీ కంటోన్మెంట్‌లో రైల్వే స్టేషన్ ఉంది.ఢిల్లీ నుండి రాజస్థాన్, గుజరాత్ వైపు వెళ్లే దాదాపు అన్ని రైళ్లు ఇక్కడ ఆగుతాయి.

కంటోన్మెంట్ ప్రాంతానికి సమీపంలోని నివాస ప్రాంతాల నివాసితులు, రోడ్డు మార్గం ద్వారా, స్థానిక బస్సులు  ద్వారా, సులభంగా చేరుకోవచ్చు. కంటోన్మెంట్ ప్రాంతానికి పాలం, ద్వారకా, ధౌలా కువాన్, తిలక్ నగర్, వసంత్ విహార్, నరియానా జానకపురి, ఢిల్లీ మెట్రో రైలు స్టేషన్లు సమీపంలో ఉన్నాయి.

## ఇవి కూడా చూడండి

* కంటోన్మెంట్ బోర్డు
* సికింద్రాబాద్ కంటోన్మెంట్ బోర్డు

## మూలాలు



## వెలుపలి లంకెలు

వర్గం:Coordinates on Wikidata
వర్గం:కంటోన్మెంట్ బోర్డులు
క్రాక్

***క్రాక్*** తెలుగులో విడుదలైన  యాక్షన్ థ్రిల్లర్ చిత్రం, గోపీచంద్ మలినేని దర్శకత్వం వహించిన ఈ చిత్రంలో రవితేజ, శ్రుతి హాసన్ , వరలక్ష్మి శరత్ కుమార్, సముద్రఖని తదితరులు నటించారు. సరస్వతి ఫిల్మ్స్ డివిజన్ బ్యానర్లో బి. మధు ఈ చిత్రాన్ని నిర్మించారు. జి. కె. విష్ణు సినిమాటోగ్రఫీని నిర్వహించగా, ఎస్.ఎస్. తమన్ సంగీతం సమకూర్చారు, రామ్-లక్ష్మణ్ యాక్షన్ సన్నివేశాలను కొరియోగ్రఫీ చేశారు. ఇది మునుపటి చిత్రాలు డాన్ సీను *[[బలుపు]]*.  తర్వాత రవితేజ గోపిచంద్ మలినేని కలయికలో  లో వస్తున్న మూడవ చిత్రం. 2017 లో కటమరాయుడుతో తెలుగు భాషా చిత్రంలో చివరిసారిగా కనిపించిన శ్రుతి హాసన్ ఈ చిత్రంతో తెలుగు చిత్ర పరిశ్రమకి  తిరిగి వచ్చారు. ఈ  చిత్రం 2013 లో వచ్చిన బలుపు తర్వాత శృతి హాసన్ రవితేజ కలయికలో వస్తున్న రెండవ చిత్రం. నటుడిగా రవితేజకి ఇది  66 వ చిత్రం, ఈ చిత్రం 14 నవంబర్ 2019 న జరిగిన ప్రారంభ  కార్యక్రమంలో అధికారికంగా చిత్రీకరణ  ప్రారంభించబడింది.

ఆంధ్రప్రదేశ్ తెలంగాణ రాష్ట్రాల్లో జరిగిన కొన్ని సంఘటనల ఆధారంగా ఈ చిత్రం తెరకెక్కనుంది. 'క్రాక్' చిత్రం 2020 మే 8 న థియేటర్లలో విడుదల కావాల్సి ఉంది, కానీ కోవిడ్ -19 మహమ్మారి కారణంగా ఈ  చిత్రం వాయిదా పడింది. ఈ చిత్రం ఇప్పుడు 14 జనవరి 2021 న విడుదల కానుంది.

## నటవర్గం

* రవితేజ (ఎస్ఐ పి.వీరశంకర్)
* శృతి హాసన్ 
* వరలక్ష్మి శరత్ కుమార్ (జయమ్మ)
* సముద్రఖని (కటారి)
* ఆలీ
* చిరాగ్ జానీ
* దేవీ ప్రసాద్
* మౌర్యాని
* సుధాకర్ కోమాకుల ‎
* వంశి చాగంటి
* అప్సర రాణి
* సాత్విక్ మలినేని
* ప్రియాంక రామన్ 
* హైపర్ ఆది 
* సప్తగిరి 
* పి. రవిశంకర్ 
* పోసాని కృష్ణమురళి 
* ముక్కు అవినాష్ 
* రామచంద్ర
* ఆశ్రిత వేముగంటి 
* అనీష్ కురువిల్లా 
* జీవా 
* కత్తి మహేష్ 
* స్టన్ శివ 
* బి.వి.ఎస్.రవి

## పాటల జాబితా
* భూం బద్దాల్ , రచన: రామజోగయ్య శాస్త్రి , గానం.మంగ్లీ , సింహా 
* భలేగా తగిలావే బంగారం ,రచన: రామజోగయ్య శాస్త్రి గానం.అనిరుధ్ రవిచందర్  
* కోరమీసం పోలీసోడా , రచన: రామజోగయ్య శాస్త్రి, గానం . రమ్య బెహరా    
* మాస్ బిరియాని , రచన: కాసర్ల శ్యామ్, గానం. రాహుల్ నంబియార్ , సాహితి చాగంటి     
* దీ థీమ్ ఆఫ్ కటారి , రచన: రామజోగయ్య శాస్త్రి, గానం.శ్రీకృష్ణ సాయి చరణ్.
*

## సాంకేతికవర్గం
* కథ, స్క్రీన్ ప్లే, దర్శకత్వం: గోపీచంద్ మలినేని
* నిర్మాత: బి. మధు
* మాటలు: సాయిమాధవ్ బుర్రా
* సంగీతం: ఎస్.ఎస్. తమన్
* ఛాయాగ్రహణం: జి. కే. విష్ణు
* కూర్పు: నవీన్ నూలి
* నిర్మాణ సంస్థ: సరస్వతి  ఫిలిమ్స్  డివిజన్
* పంపిణీదారు: సరస్వతి  ఫిలిమ్స్  డివిజన్

## పురస్కారాలు

### సైమా అవార్డులు
2021 సైమా అవార్డులు

# ఉత్తమ సహాయనటి (వరలక్ష్మీ శరత్ కుమార్)

## మూలాలు

వర్గం:2021 తెలుగు సినిమాలు
విశ్వనాథ్ జిల్లా

**విశ్వనాథ్ జిల్లా**, అసోం రాష్ట్ర్రంలోని నూతనంగా ఏర్పడిన ఒక జిల్లా. దీని ముఖ్య పట్టణం విశ్వనాథ్ చారియాలి. 2015, ఆగస్టు 15న అస్సాం ముఖ్యమంత్రి ప్రకటించిన కొత్త జిల్లాలలో ఇది ఒకటి. పాత సోనిత్‌పూర్ జిల్లాలోని గోహ్పూర్, విశ్వనాథ్ సబ్ డివిజనులోని ఎక్కువ భాగం కలిపి ఈ జిల్లాగా ఏర్పాటు చేయబడింది. ఈ జిల్లాకు ఉత్తరాన అరుణాచల్ ప్రదేశ్ రాష్ట్ర జిల్లా గోలఘాట్, దక్షిణాన బ్రహ్మపుత్రా నది, తూర్పున లఖింపూర్ జిల్లా, పశ్చిమాన సోనిత్‌పూర్ జిల్లాలు ఉన్నాయి. ఈ జిల్లా పరిపాలన ప్రధాన కార్యాలయం విశ్వనాథ్ చారియాలి వద్ద ఉంది.

## చరిత్ర
16వ శతాబ్దంలో అహోమ్స్ చేజిక్కించుకునే వరకు చుటియా రాజ్యంలో ఈ ప్రాంతం భాగంగా ఉండేది. జిల్లా పశ్చిమ భాగమంతా స్వతంత్ర భూయాన్ అధిపతుల పాలనలో ఉండేది. చుటియా రాజ్యం, భూయాన్ రాజ్యాల మధ్య డికారాయ్, గిలాధరి నదులు సరిహద్దులుగా గుర్తించబడ్డాయి. చుటియా రాజులు ఈ ప్రాంతంలో అనేక కోటలను నిర్మించారు, ఇందులో బురోయ్ కోట (డఫ్లా కొండల సమీపంలో), ప్రతాప్ కోటలను రాజు ప్రతాప్ నారాయణ్ నిర్మించాడు.

## పరిపాలన
; ప్రధాన కార్యాలయం
: విశ్వనాథ్ చారియాలి

; ఉప విభాగాల పేరు
: విశ్వనాథ్ చారియాలి, గోహ్పూర్

; రెవెన్యూ సర్కిల్స్/తహసిల్స్ పేరు
: విశ్వనాథ్ చారియాలి, గోహ్పూర్, హెలెం

; అభివృద్ధి విభాగాలు

* పబ్-చైదువార్ అభివృద్ధి విభాగం
* చైదువర్ అభివృద్ధి విభాగం
* బెహాలి అభివృద్ధి విభాగం
* బాగ్మోరా అభివృద్ధి విభాగం
* విశ్వనాథ్ అభివృద్ధి విభాగం
* సకోమోథా అభివృద్ధి విభాగం
* సోటియా అభివృద్ధి విభాగం

; పోలీసు స్టేషన్ల పేర్లు

* గోహ్పూర్ పోలీస్ స్టేషన్
* హెలెం పోలీస్ స్టేషన్
* బెహాలి పోలీస్ స్టేషన్
* గింజియా పోలీస్ స్టేషన్
* విశ్వనాథ్ చారియాలి పోలీస్ స్టేషన్
* సూటియా పోలీస్ స్టేషన్
* హవాజన్ పోలీస్ అవుట్‌పోస్ట్
* బోర్గాంగ్ పోలీస్ అవుట్‌పోస్ట్

; గ్రామాల సంఖ్య
: 832

; పట్టణాల పేర్లు
: విశ్వనాథ్ చారియాలి, గోహ్పూర్

; పట్టణ కమిటీల పేరు
: విశ్వనాథ్ చారియాలి, గోహ్పూర్

## రైల్వే స్టేషన్లు

# దుబియా
# గోహ్పూర్
# బ్రహ్మజన్
# హెలెం
# నిజ్ బోర్గాంగ్
# మోనబారి
# విశ్వనాథ్ చారియాలి
# నిజ్ సోటియా

## మూలాలు

## ఇతర లంకెలు
* అధికారిక వెబ్సైటు

వర్గం:విలీనం చేసిన అసోం జిల్లాలు
వర్గం:2015 స్థాపితాలు
జి.ఎన్.సాయిబాబా

**గోకరకొండ నాగసాయిబాబా** (1967 - 2024 అక్టోబరు 12) భారతీయ పండితుడు, రచయిత, మానవ హక్కుల కార్యకర్త, ప్రొఫెసర్. ఆయన ఢిల్లీ విశ్వవిద్యాలయంలోని ఆనంద్ కళాశాలలో ఇంగ్లిష్ విభాగంలో అసిస్టెంట్ ప్రొఫెసరుగా పనిచేసారు. ఉగ్రవాద కార్యకలాపాల నిరోధక చట్టం కింద ఆయనను 2017లో జైలులో నిర్బంధించగా, 2024లో నిర్దోషి అని తేలడంతో విడుదల చేసారు.

## జీవిత విశేషాలు
గోకరకొండ నాగ సాయిబాబా ఆంధ్రప్రదేశ్ లోని తూర్పుగోదావరి జిల్లాకు చెందిన అమలాపురంలో పేద రైతు కుటుంబంలో జన్మించారు. తన భార్య తెలిపిన విషయాల ప్రకారం వారి గృహానికి విద్యుత్ సౌకర్యం కూడా లేదు. ఐదేళ్ల వయసులోనే పోలియో సోకి రెండు కాళ్లూ పూర్తిగా దెబ్బతిన్నాయి. స్థానికంగా విద్యాభ్యాసం చేసిన తరువాత అమలాపురం లోని శ్రీ కోనసీమ భానోజీ రామర్స్ కళాశాలలో గ్రాడ్యుయేషన్ చేసారు. హైదరాబాదు విశ్వవిద్యాలయం నుండి పోస్టు గ్రాడ్యుయేషన్ చేసారు. అతను సెంట్రల్ ఇన్‌స్టిట్యూట్ ఆఫ్ ఇంగ్లిష్ అండ్ ఫారిన్ లాంగ్వేజెస్ లో కూడా విద్యాభ్యాసం పూర్తి చేసారు. తరువాత ఢిల్లీ  విశ్వవిద్యాలయంలోని ఆనంద్ కళాశాలలో ఆంగ్ల విభాగంలో అధ్యాపకునిగా చేరారు. 2013 లో పీహెచ్‌డీ పూర్తిచేశారు.

## ఉద్యమ జీవితం
అమలాపురంలో గ్రాడ్యుయేషన్ చేసున్న కాలంలోనే అతను వామపక్ష రాజకీయాల వైపు ఆకర్షితుడయ్యాడు. ఆల్ ఇండియా పీపుల్స్ రెసిస్టెన్స్ ఫోరమ్ (ఏఐఆర్‌పీఎఫ్) లో చేరాడు. 1992లో హైదరాబాదు విశ్వవిద్యాలయంలో చదివేటప్పుడు ఆ ఫోరమ్ ఆంధ్రప్రదేశ్ కమిటీకి కార్యదర్శి అయ్యాడు. 1995 నాటికి ఆ సంస్థకు ఇండియా ప్రధాన కార్యదర్శి అయ్యాడు. ఆ తర్వాత అతను ఆర్‌డీఎఫ్ అనే సంస్థలో పని చేశాడు. పోలీసులు, హోంశాఖ అధికారుల ప్రకారం అతను పనిచేసిన సంస్థలన్నీ మావోయిస్టు అనుబంధ సంస్థలు.  

## ఆరోపణలు
సాయిబాబాకు  మావోయిస్టు పార్టీతో సంబంధాలున్నాయనే అరోపణతో 2014 లో మహారాష్ట్ర పోలీసులు అరెస్టు చేసారు. ఉగ్రవాద కార్యకలాపాల నిరోధక చట్టంసెక్షన్ల కింద ఆయనపై అభియోగాలు నమోదు చేశారు. ఈ కేసును 2017 వరకు విచారించిన గడ్చిరోలి జిల్లా సెషన్స్‌కోర్టు సాయిబాబాతో పాటు మరో ఐదుగురికి జీవిత ఖైదు శిక్ష విధించింది. అతను  నాగ్‌పూర్ జైలులోని ’అండా సెల్‌‘లో ఏకాంతచెరలో ఉన్నాడు. దీంతో 2021 ఫిబ్రవరిలో ఆయనను అసిస్టెంట్ ప్రొఫెసర్ పదవి నుంచి తొలగించారు.  

సాయిబాబా  గడ్చిరోలి జిల్లా సెషన్స్‌ కోర్టు జీవితఖైదు తీర్పుపై ముంబాయి హైకోర్టులో అప్పీల్‌ చేశాడు. యూఏపీఏ కేసులో పోలీసులు విధివిధానాలు పాటించలేదని కోర్టుకు తెలిపాడు. దీంతో ముంబాయి హైకోర్టు 2022లో సాయిబాబాపై కేసును కొట్టివేసింది. కానీ వెంటనే మహారాష్ట్ర ప్రభుత్వం ఈ తీర్పును సుప్రీంకోర్టులో సవాల్ చేసింది. దీంతో సుప్రీంకోర్టు సాయిబాబా విడుదలపై స్టే విధించింది. ఈ కేసును తిరిగి విచారించాలని ముంబాయి హైకోర్టును ఆదేశించింది. కేసును విచారించిన ముంబాయి హైకోర్టు జీఎన్‌ సాయిబాబాను నిర్దోషిగా తీర్పు ఇవ్వడంతో ఆయన 2024 మార్చి 8న నాగ్‌పూర్‌ జైలు నుంచి ముంబాయి హైకోర్టు తీర్పు ఇచ్చిన రెండు రోజుల అనంతరం విడుదలయ్యాడు.

## మరణం
జీఎన్‌ సాయిబాబా అనారోగ్యంతో  బాధపడుతూ హైదరాబాదులోని నిజాం వైద్య విజ్ఞాన సంస్థ (నిమ్స్)లో చేరి చికిత్స పొందుతూ 2024 అక్టోబరు 12న మరణించాడు. ఆయనకు భార్య వసంత, కుమార్తె మంజీరా ఉన్నారు.

## మూలాలు

వర్గం:ఉద్యమకారులు
వర్గం:తూర్పు గోదావరి జిల్లా ఉపాధ్యాయులు
వర్గం:తూర్పు గోదావరి జిల్లా సామాజిక కార్యకర్తలు
వర్గం:1967 జననాలు
వర్గం:2024 మరణాలు
ఆగ్నేయ ఢిల్లీ జిల్లా

**సౌత్ ఈస్ట్ జిల్లా, **భారతదేశ, జాతీయ రాజధాని ఢిల్లీ పరిపాలనా భూభాగానికి చెందిన జిల్లా.ఈ జిల్లాను షాదారాజిల్లాతో పాటు 2012లో రూపొందించారు. దీనితో డిల్లీ కేంద్రపాలిత ప్రాంతంలోని మొత్తం జిల్లాల సంఖ్య 11 పరిపాలనా జిల్లాలకు పెరిగింది.

ఆగ్నేయ ఢిల్లీ జిల్లాకు పశ్చిమాన దక్షిణ ఢిల్లీ జిల్లా, దక్షిణాన హర్యానాలోని ఫరీదాబాద్ జిల్లా, తూర్పున యమునా నది, న్యూ ఢిల్లీ జిల్లా, తూర్పు ఢిల్లీ జిల్లాలు వరుసగా వాయవ్య, ఈశాన్యంలో ఉన్నాయి.

ఆగ్నేయ ఢిల్లీ జిల్లా జోర్ బాగ్, లోధి రోడ్, ఖాన్ మార్కెట్ సుందర్ నగర్ నుండి డిఫెన్స్ కాలనీ వరకు, లాజ్‌పత్ నగర్, బదర్‌పూర్, ఆశ్రమం, జైత్‌పూర్, నిజాముద్దీన్, సారాయ్ కాలే ఖాన్, న్యూ ఫ్రెండ్సు కాలనీ, నెహ్రూ ప్లేస్, జామియా నగర్, కల్కాజీ, చిత్తరంజన్ పార్కు గోవింద్‌పురి, ఓఖ్లా ఫేజ్- II, గ్రేటర్ కైలాష్ పార్ట్ II, అలకానంద, సరితా విహార్ ప్రాంతాల వరకు విస్తరించి ఉంది.

## పరిపాలన
పరిపాలనాపరంగా, ఈ జిల్లాను డిఫెన్స్ కాలనీ, కల్కాజీ, సరితా విహార్ అనే మూడు ఉపవిభాగాలుగా విభజించారు. డిఫెన్స్ కాలనీలో జిల్లా పరిపాలనా ప్రధాన కార్యాలయం ఉంది.

## జనాభా
2011లో భారత జనాభా లెక్కలు పూర్తయిన తరువాత ఈ జిల్లా సృష్టించబడినందున, సౌత్ ఈస్ట్ ఢిల్లీకి ప్రత్యేకంగా స్వతంత్ర గణాంకాలు ఇంకా అందుబాటులో లేవు.

## మూలాలు

## వెలుపలి లంకెలు

వర్గం:ఢిల్లీ జిల్లాలు
వర్గం:Coordinates on Wikidata
వర్గం:ఆగ్నేయ ఢిల్లీ జిల్లా
చరాయిదేవ్ జిల్లా

**చరాయిదేవ్ జిల్లా**, అసోం రాష్ట్ర్రంలోని నూతనంగా ఏర్పడిన ఒక జిల్లా. 2015, ఆగస్టు 15న అస్సాం ముఖ్యమంత్రి ప్రకటించిన కొత్త జిల్లాలలో ఇది ఒకటి. శివ్‌సాగర్ జిల్లా నుండి విడిపోయిన చరాయిదేవ్ జిల్లాకు సోనారీ ముఖ్య పట్టణంగా, పరిపాలనా ప్రధాన కార్యాలయంగా ఏర్పాటు చేయబడింది. ఈ జిల్లా ఎగువ అస్సాం డివిజన్ పరిధిలోకి వస్తుంది.

## పద వివరణ
చౌలుంగ్ సుకాఫా (మొదటి అహోం రాజు) ఈ చరాయిదేవ్ను స్థాపించాడు. చే రాయ్ దోయి లేదా దోయి చే రాయ్ అనే తాయ్-అహోమ్ పదం నుండి ఈ చరాయిదేవ్ అనే పేరు వచ్చింది. చరాయిదేవ్ అంటే *కొండలపై మెరుస్తున్న నగరం* అని అర్థం.

## చరిత్ర
సుకాఫా రాకముందు ఈ ప్రాంతం మోరన్, బోరాహి, చుటియాస్ వంటి స్థానిక గిరిజన ప్రజలకు ప్రార్థనా స్థలంగా ఉండేది.

1253లో మొదటి అహోం రాజు చౌలుంగ్ సుకాఫా స్థాపించిన అహోం రాజ్యానికి చరాయిదేవ్ ప్రాంతం రాజధానిగా ఉండేది. అహోం రాజుల తుములి (మైడమ్స్), చరాయిదేవ్ కొండల వద్ద ఉన్న రాణులు ఈజిప్టు పిరమిడ్లతో పోల్చవచ్చు. ఇక్కడి కొన్ని పురావస్తు వస్తువులు దొంగల వల్ల నాశనమయ్యాయి. ఈ సైట్ యునెస్కో ప్రపంచ వారసత్వ జాబితాలో ఉండాలని ప్రతిపాదన చేశారు.

## విస్తీర్ణం - జనాభా
1,069 చదరపు కి.మీ. (413 చ.మై) విస్తీర్ణం ఉన్న చరాయిదేవ్ జిల్లాలో 4,71,418 జనాభా ఉంది.

## మూలాలు

## ఇతర లంకెలు

* అధికారిక వెబ్‌సైట్

వర్గం:అసోం జిల్లాలు
వర్గం:చరాయిదేవ్ జిల్లా
వర్గం:భారతదేశం లోని జిల్లాలు
బుర్రకథ (2019 సినిమా)

**బుర్రకథ,** 2019 జూలై 5న విడుదలైన తెలుగు సైన్స్ ఫిక్షన్ కామెడీ చలనచిత్రం. దీపాల ఆర్ట్స్ & టఫ్ ఎనెడ్ స్టూడియోస్ పతాకంపై శ్రీకాంత్ దీపాల, కిషోర్, ఎంవి కిరణ్ రెడ్డి నిర్మించిన ఈ చిత్రానికి డైమండ్ రత్నబాబు దర్శకత్వం వహించాడు. ఈ చిత్రంలో ఆది, మిస్తీ చక్రవర్తి, రాజేంద్ర ప్రసాద్ ప్రధాన పాత్రల్లో నటించగా, సాయి కార్తీక్ సంగీతం అందించాడు.

## కథా నేపథ్యం
అభిరామ్ (ఆది) రెండు మెదడులతో పుడతాడు. అతను పెరిగే క్రమంలో అతని శరీరంలో ఇద్దరు వ్యక్తులు ఉన్నారని తెలుస్తుంది. దాంతో అభిరామ్ ఇద్దరు వ్యక్తులు (అభి, రామ్) గా ఎప్పటికప్పుడు మారిపోతుంటాడు. అభి ఊర మాస్ అయితే, రామ్ క్లాస్. అభిరామ్ దగ్గర విపరీతమైన శబ్ధం చేస్తే అభి-రామ్ ఒకరి నుంచి ఇంకొకరికి మారతారు. అంటే, ఒక మెడడు ఆగిపోయి ఇంకో మెదడు పనిచేయడం మొదలవుతుంది. అభి ఆలోచనలకి, రామ్ ఆలోచనలకు ఏమాత్రం సింక్ లేకపోవడంతో.. ఒకరి వల్ల మరొకరి లైఫ్ రిస్క్ లో పడుతూ ఉంటుంది. అలా సాగుతున్న వారి జీవితంలో రామ్ అనూహ్యమైన నిర్ణయానికి వస్తాడు. కరెక్ట్ గా అదే టైమ్ లో అభి.. హ్యాపీ అనే అమ్మాయితో లవ్ లో పడతాడు. అభి లవ్ స్టోరీకి రామ్ విలన్ గా మారతాడు. రామ్ వల్ల అభి ప్రేమకు వచ్చిన సమస్యలేంటి, ఆ సమస్యలనుంచి బయటపడి అభి తన ప్రేమను ఎలా సక్సెస్ చేసుకున్నాడు అన్నది మిగతా కథ.

## నటవర్గం

* ఆది (అభి/రామ్‌)
* మిస్తీ చక్రవర్తి (హ్యాపీ)
* నైరా షా (ఆశ్చర్య) 
* రాజేంద్ర ప్రసాద్ (ఈశ్వరరావు)
* అభిమన్యు సింగ్ (గగన్ విహారీ)
* పోసాని కృష్ణ మురళి (న్యూరో సర్జన్ ప్రభుదాస్‌)
* పృథ్వీరాజ్ (బొంగరం హేమ)
* ఫిష్ వెంకట్
* ప్రభాస్ శ్రీను
* జయశ్రీ రాచకొండ (హ్యాపీ తల్లి)
* చమ్మక్ చంద్ర
* మహేష్ అచంట
* గీతా సింగ్
* మణి చందన
* గాయత్రి గుప్తా

## సాంకేతికవర్గం
* కథ, దర్శకత్వం: డైమండ్ రత్నబాబు
* నిర్మాత: శ్రీకాంత్ దీపాల, కిషోర్, ఎంవి కిరణ్ రెడ్డి
* స్క్రీన్ ప్లే: తాజుద్దీన్ సయ్యద్, ప్రసాద్ కామినేని, సిద్ధాబత్తుల కిరణ్, సురేష్ ఆరపాటి, దివ్య భావన దిడ్ల
* సంగీతం: సాయి కార్తీక్
* ఛాయాగ్రహణం: సి. రాం ప్రసాద్
* కూర్పు: ఎం.ఆర్. వర్మ
* నిర్మాణ సంస్థ: దీపాల ఆర్ట్స్ & టఫ్ ఎనెడ్ స్టూడియోస్

## పాటలు

ఈ చిత్రానికి సాయి కార్తీక్ సంగీతం అందించాడు. ఆదిత్యా మ్యూజిక్ ద్వారా పాటలు విడుదలయ్యాయి.

## నిర్మాణం
2018, ఆగస్టు 17న ఈ చిత్ర షూటింగు ప్రారంభమైంది.

## స్పందన
ది హిందూ పత్రికకు చెందిన వై. సునీతా చౌదరి "ఈ చిత్ర కథలో ఐదు నిమిషాలు చూస్తే అంతులేని వేదన కలిగించే అనుభవానికి వెళుతున్నట్లు స్పష్టమవుతుంది" అని పేర్కొంది.  టైమ్స్ ఆఫ్ ఇండియా ఈ చిత్రానికి 1/5 రేటింగ్ ఇచ్చింది, "ఈ చిత్రం ప్రేక్షకులను ఆకట్టుకోవడంలో విఫలమైందని, నటనలో ఆది మరోసారి విఫలమైనట్లు అనిపిస్తోంది" అని పేర్కొంది. 123తెలుగు.కాం ఈ చిత్రానికి 2/5 రేటింగ్‌ ఇచ్చింది, "ఈ చిత్రం ప్రేక్షకులను నిరాశపరిందని, కథనం బాలేదు" అని పేర్కొంది. "దర్శకుడు డైమండ్ రత్నాబాబు చమత్కారమైన కథాంశాన్ని ఆకర్షణీయమైన రీతిలో చెప్పడంలో విఫలమయ్యాడు" అని ఎన్ టివి తెలిపింది. "ఆకట్టుకునే స్క్రీన్ ప్లే లేకపోవడం వల్ల ప్రేక్షకులను నిమగ్నం చేయడంలో విఫలమయింది" అని ది హన్స్ ఇండియా పత్రిక పేర్కొంది.

## మూలాలు

వర్గం:2019 తెలుగు సినిమాలు
వర్గం:తెలుగు థ్రిల్లర్ సినిమాలు
వర్గం:తెలుగు ప్రేమకథా సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:పోసాని కృష్ణ మురళి సినిమాలు